Pola država članica EU ‘u opasnosti’ da ne ispuni postavljene ciljeve za reciklažu – Udruzenje Sredina\nMnoge Vlade zemalja EU se bore sa ispunjavanjem dogovorenih obaveza vezano za reciklažu i prevenciju otpada, potvrđuje Evropska komisija u najnovijoj studiji koja se bavi procenom implementacije propisa u oblasti zaštite životne sredine u državama članicama EU.\nPolovina zemalja EU su u opasnosti da ne dostignu propisanu vrednost od 50% reciklaže komunalnog otpada do 2020. godine, smatra Evropska komisija. Uprkos porasta stope reciklaže širom EU od 43,7% u 2014. godini na 46,4% u 2017. godini, samo 9 zemalja se nalaze na dobrom putu da ispune postavljeni cilj, dok je njih 5 – Austrija, Belgija, Nemačka, Holandija i Slovenija, već ispunilo ovu obavezu.\nIzvor: Evropska komisija 2019; Grafika: EEB\nOva objava usledila je nakon što je Komisija objavila novi izveštaj za sve zemlje EU u kojem je naglasila u kojoj su meri propisi u oblasti zaštite životne sredine implementirani u EU. Neuspešna implementacija EU propisa koji za cilj imaju da zaštite ljude i životnu sredinu može dovesti do pokretanja prekršajnog postupka (tzv. infringment procedure) protiv Vlada tih zemalja. Do sada je 173 slučaja stiglo do suda.\nKarmenu Vella, vrhovni zvaničnik EU za životnu sredinu, upozorio je države članice da je potrebno da se mnogo više angažuju kako bi poboljšali stanje u oblasti upravljanja otpadom. Ovaj izveštaj apeluje na uvođenje mera kao što su bolje odvojeno prikupljanje otpada, uvođenje sistema po kojem proizvođači plaćaju za prikupljanje otpada od svojih proizvoda i njegovu reciklažu i uvođenje taksi za odlaganje na deponije i u insineratore.\nEU procenjuje da će se implementacijom propisa u oblasti upravljanja otpadom uštedeti oko 72 milijarde evra godišnje do 2020. godine, istovremeno stvarajući uslove za otvaranje 400.000 novih radnih mesta i povećavajući godišnji obrt u reciklažnom sektoru za 42 milijarde evra. Bolje upravljanje otpadom može takođe da smanji zavisnost EU od uvoza sirovina iz drugih zemalja i da obezbedi sigurnije snabdevanje nekim od kritičnih resursa.\nPiotr Barczak, ekspert za upravljanje otpadom iz European Environmental Bureau-a (EEB), rekao je za META da je implementacija EU propisa u oblasti upravljanja otpadom fundamentalna za porast kvaliteta i količine reciklaže. On između ostalog kaže:\n“Najveći problem današnjice u oblasti upravljanja otpadom je da i dalje palimo i zakopavamo otpad koji može da se reciklira. Ovo je na primer jasan slučaj u Estoniji, koja razvija inseneraciju nauštrb reciklaži.”\nKomisija je takođe rekla da 21 od 28 zemalja, mora da poboljša odvojeno prikupljanje otpada – nešto što može delimično da objasni nisku stopu reciklaže u 14 zemalja koje zaostaju u ovoj oblasti.\n“Stvari bi bile umnogome drugačije ukoliko bi sve opštine poboljšale odvojeno prikupljanje svih različitih frakcija otpada kao što su plastika, staklo, papir, itd. To se može dostići uvođenjem sistema prikupljanja otpada “od vrata do vrata”, gde kamioni prikupljaju različite frakcije otpada u naznačeno vreme umesto da svaki dan kupe nerazvrstan otpad, koji na kraju skoro uvek završi na deponijama ili u insineratorima,” kaže Barczak.\nZemlje EU su bile u obavezi da uvedu odvojeno prikupljanje otpada od 2015. godine, ali je prikupljanje otpada “od vrata do vrata” opciono i ograničeno samo na neke oblasti. U Milanu, sistem prikupljanja otpada “od vrata do vrata” je omogućio da se za samo 3 godine stopa reciklaže podigne sa 34,5% na 48,5%.\nU međuvremenu, države članice će takođe morati da se pripreme za nove reciklažne ciljeve koji su usaglašeni između institucija EU i nacionalnih Vlada prošle godine. Od zemalja EU se traži da recikliraju najmanje 55% komunalnog otpada do 2025. godine, 60% do 2030. godine i 65% do 2035. godine. Druge mere koje se preduzimaju radi poboljšanja u ovoj oblasti su uvođenje granice od 10% za odlaganje na deponije do 2035. godine, obavezno odvojeno prikupljanje bio-otpada i striktniji sistem koji bi naterao proizvođače da plaćaju prikupljanje glavnih reciklabilnih frakcija otpada.\nUprkos tome što su ovo bili ozbiljni izazovi za neke države, Barczak je optimista u pogledu novih ciljeva. “Ukoliko se uvedu potrebne mere neće biti problema da se ovi ciljevi dostignu. Ovih 5 država koje su već dostigle cilj od 50% mogu da posluže kao dobar primer, uključujući Sloveniju koja je napravila impresivni napredak u veoma kratkom vremenskom periodu. ” On zaključuje:\n“Pored toga, nije da oni imaju previše izbora. Šta će da rade kada svetu ponestane dostupnih resursa?”\nUradi više sa manje\nPored upravljanja otpadom, prevencija ostaje “značajan izazov” za države članice EU, smatra Komisija. To je slučaj čak i u onim zemljama koje imaju visoku stopu reciklaže, uključujući tu Nemačku i Dansku.\n6 zemalja – Austrija, Kipar, Danska, Nemačka, Luksemburg i Malta – proizvode najmanje dva puta više otpada po stanovniku nego one zemlje sa najnižom stopom generisanog otpada. U Estoniji, stvaranje otpada je imalo oštar skok od 280 kg po stanovniku u 2012. godini do 390 kg u 2017., dok je stopa reciklaže opala, a inseneracije porasla.\nIzvora: META magazin (https://meta.eeb.org)\nPrev post Jednokratna plastika: Evropski parlament je odobrio zabranu Next post Industrija dovodi u pitanje oznaku ‘biorazgradive’ na plastičnim kesama


FK Krasnodar 3:1 FK Sarajevo\n12.07.2016 u 23:53h\nPrvotimci Sarajeva odigrali su danas četvrtu prijateljsku utakmicu u sklopu ljetnih priprema, gdje ekipa boravi u Slovenj Gradecu. Naši fudbaleri igrali su protiv izuzetno kvalitetnog sastava ruskog Krasnodara, za kojeg su danas nastupali između ostalog kapiten švedske reprezentacije, Andreas Granqvist, te ruski reprezentativci Torbinski i Smolov.\nSusret je završen pobjedom četvrtoplasirane ekipe ruskog šampionata rezultatom 3:1. Gol za Sarajevo postigao je Nermin Crnkić u prvom poluvremenu.\nBordo klub započeo je utakmicu u sastavu: Pavlović, Hodžić, Almir Bekić, Novaković, Kovačević, Radovac, Sarić, Duljević, Ćetković i Ahmetović, a vrijedi istaći da su današnji susret zbog lakših povreda propustili Rustemović, Mihojević i Benko.\nU petoj minuti susreta igrači Krasnodara su poveli, ali to nije omelo izabranike Almira Hurtića, koji su prikazali agresivnu i borbenu igru. Terenska inicijativa se isplatila sredinom prvog dijela kada je Crnkić, na asistenciju Almira Bekića, postigao gol za izjednačenje. Ipak, do kraja poluvremena, Krasnodar dolazi do ponovne prednosti, a čini se da je gol postignut iz nedozvoljene pozicije. U nastavku utakmice Sarajevo je pružilo dostojan otpor favorizovanom protivniku, a Bordo klub je mogao do poravnanja, no glavni sudija utakmice nije pokazao na bijelu tačku nakon očitog igranja rukom u šesnaestercu igrača Krasnodara.\nZa Sarajevo su u toku drugog poluvremena zaigrali još i Kadušić, Herić, Anđušić, Hebibović, Osmanović, Husejinović, Amer Bekić, a vrijedi istaći da je umjesto povrijeđenog Adnana Kovačevića priliku dobio Mujakić. Do kraja utakmice naši igrači su stvorili nekoliko prilika pred golom Krasnodara, ipak, ekipa iz Rusije je uspjela postići još jedan gol u samoj završinici za konačan rezultat.\nDo kraja priprema u Sloveniji, fudbaleri Sarajeva odmjeriti će još snage sa klubom iz Saudijske Arabije, Al Wahdi, a utakmica se igra u petak, 14. jula. Fotografije sa današnje utakmice pogledajte klikom na LINK.


Zbog nekonstituiranja vlasti protest ispred zgrade Federalnog Parlamenta - Klix.ba\nZbog nekonstituiranja vlasti protest ispred zgrade Federalnog Parlamenta\n22.12.2006. u 11:31\nPokret "Dosta" je danas ispred zgrade Federalnog parlamenta u Sarajevu organizirao protestno okupljanje građana zbog činjenice da ni nakon 83 dana od općih izbora vlast na državnom, federalnom i kantonalnom nivou još nije konstituirana.\nČlanovi ovog pokreta ocjenjuju kako izabrani zvaničnici pokazuju na ovaj način svoju neodgovornost prema biračima i zanemaruju rješavanje nagomilanih problema zbog kojih društvo srlja u propast.\n-Danas je 83. dan kako ne postoji funkcionalna vlast na federalnom nivou. Parlament nije konstituiran, a Vlada u tehničkom mandatu revnosno radi na rasprodaji strateških preduzeća i dodjelama koncesija kako bi se njeni članovi što bolje situirali, izjavio je jedan od aktivista Pokrata "Dosta" Demir Mahmutčehajić.\nOn upozorava kako će u narednom periodu situacija za građane naše zemlje biti još teža, imajući u vidu između ostalog najavljeno poskupljenje struje i moguće ukidanje socijalnog dodatka za penzionere.\nAktivsti Pokreta "Dosta" traže zamrzavanje cijena električne energije, isplatu svih dugovanja i obaveza Fondu PIO/MIO, nepristrasnu reviziju privatizacije i usvajanje zakona o porijeklu imovine.\nIako su očekivali da će im se pridružiti veliki broj građana, s obzirom na to da je većina njih socijalno ugrožena i obespravljena, u Pokretu "Dosta" su izrazili nezadovoljstvo odzivom na protestno okupljanje.\nProtestima se odazvala samo nekolicina građana, što izaziva čuđenje i nameće pitanja "da li to zaista nema razloga za pobunu i da li je to građanima dobro", ističu u Pokretu "Dosta".\nIzraze podrške ovom pokretu uputili su predstavnici Udruženja nezaposlenih, radnici "Sarabona", te Pokreta za socijalnu pravdu.\nZavršeni pregovori o Sjevernoj Koreji bez postizanja sporazuma\n22.12.2006. u 10:51


Izetbegović pozvao članove VSTS-a da podnesu ostavke - Glas Srpske\nSrna 24.01.2020 16:40\nSARAJEVO – Predsjednik SDA Bakir Izetbegović pozvao je članove Visokog sudskog i tužilačkog savjeta (VSTS) BiH da podnesu ostavke jer su, kako je naveo, izgubili kredibilitet u domaćim i međunarodnim krugovima, kao i među građanima BiH.\n"Napominjemo da izvještaj o radu VSTS nije dobio podršku nijednog poslanika, ni delegata u oba doma Parlamentarne skupštine BiH, što samo po sebi dovoljno govori", rekao je Izetbegović.\nIzetbegović je izjavio danas da ova stranka neće podržati učešće SNSD-a u strukturi vlasti Federacije BiH (FBiH).\n"Dok god potpredsjednik FBiH ima značajna ovlaštenja, a pozicija potpredsjednika Republike Srpske je redukovana na protokolarne funkcije i dok god u vlasti Srpske nema ministara iz SDA, takvi prijedlozi neće imati kredibilitet. Pozivamo na hitno okončanje procesa formiranja vlasti na nivou FBiH", rekao je Izetbegović novinarima u Sarajevu nakon sjednice Predsjedništva SDA.\n"Imali smo dogovor postignut 17. aprila prošle godine koji je definisao da se na ovu funkciju imenuje nestranačka ličnost iz reda ostalih koja je iz Republike Srpske i biće predložena od partnera iz Srpske u konsultaciji sa svim članicama koalicije", rekao je Izetbegović.\n"SDA od novoimenovanog Savjeta ministara i vlada na svim nivoima zahtijeva da hitno pristupe svim reformama i realiziciji infrastrukturnih projekata za koje već postoje obezbijeđena sredstva, te da svoj rad podrede poboljšanju opšteg ekonomskog stanja i života građana", rekao je Izetbegović.\nOn je naveo da mora biti ubrzana izgradnja Koridora "Pet ce", te brzih i magistralnih puteva za koja su obezbijeđena sredstava.\nIzetbegović je pozvao članove Visokog sudskog i tužilačkog savjeta (VSTS) BiH da podnesu ostavke jer su, kako je naveo, izgubili kredibilitet u domaćim i međunarodnim krugovima, kao i među građanima BiH.


Ambasada BiH u Teheranu: Bh. građani dobro - Interview.ba\nAmbasada BiH u Teheranu: Bh. građani dobro\nNakon višednevnih masovnih demonstracija u Teheranu je mirno, a građani obavljaju svoje redovne aktivnosti. Škole, fakulteti, javne i privatne ustanove, gradski prevoz i drugo, rade u punom kapacitetu, saopšteno je iz Ambasade Bosne i Hercegovine u Islamskoj Republici Iran.\nNavode da je Ambasada u stalnom kontaktu s Ministarstvom vanjskih poslova BiH, ali i sa bh. građanima koji privremeno borave u toj zemlji.\nSvi oni, kao što je i ranije izvještavano, su dobro i uredno odrađuju svoje planirane obaveze po osnovu rada, školovanja ili naučno-istraživačkog boravka.\nPrema službenim podacima Ambasade, trenutno, u Islamskoj Republici Iran nalazi se ukupno 19 državljana Bosne i Hercegovine.\nProtekla sedmica u Iranu je bila u znaku žalosti zbog pogibije generala Kasima Sulejmanija, ali je žalost dodatno produbila pogibija više od 50 građana u stampedu u Kermanu tokom masovnog okupljanja kao i pada ukrajinskog aviona nakon polijetanja sa Međunarodnog aerodroma Imam Khomeini u Teheranu.\nAmbasada Bosne i Hercegovine, nastavlja obavljati planirane aktivnosti iz djelokruga svoje misije i u okviru diplomatskog kora, ambasadora ostalih država akreditiranih u Islamskoj Republici Iran. Ono što u ovakvim situacijama ulijeva pozitivan optimizam jeste prisustvo kompletnog diplomatskog kora koji također, nastavljaju svoje redovne aktivnosti, navodi iz Ambasade BiH.\nAmbasada BiH u Teheranu: Bh građani dobro\nVojvotkinja Meghan se vratila u Kanadu\nJutros u Bosni pretežno oblačno, u Hercegovini sunčano


Desetine milijardi maraka vrijedan kamen stoji u Hercegovini, a BiH uvozi kamen iz Kine i Italije - Top Danas\n25/09/2021 Top Danas Vijesti, Zanimljivosti\n“Problem je što je ispalo da smo osposobili kadar koji smo izvezli, a naš cilj je bio da oni ostanu ovdje. Otišli su zbog novca i boljih uslova rada, ali ni našim poduzetnicima ne fali posla i sasvim su solidne plate u sektoru kamenarstva i u Bosni i Hercegovini, u odnosu na druge industrije. “\n“Ono što se pokazalo ovdje jeste da je veliki interes za ovakvu vrstu obuka i prekvalifikacija, ali je žalosno što nismo imali veću pomoć domaćih vlasti, već nam je u ovom projektu dosta pomogla Delegacija EU u BiH. Federalni zavod za zapošljavanje godišnje izdvoji ogromna sredstva za prekvalifikaciju i obučavanje radne snage, a rezultate ne vidimo u praksi. “\n“Trebalo bi na tome još raditi, kako bi ovakvi projekti bili podržani i od vlasti, ali i kako bi se podigla svijest o tome da i Bosna i Hercegovina ima dovoljno svog kamena koji se ne koristi, a mogao bi. Tada ne bismo imali potrebu uvoziti ga u ogromnim količinama kao što to sada radimo”, poručio je Mujić.


NOVEMBARSKO ZAHLAĐENJE: Evo kada se očekuje prvi sneg u Srbiji : Nadlanu.com\nNOVEMBARSKO ZAHLAĐENJE: Evo kada se očekuje prvi sneg u Srbiji\nObjavljeno 31. okt 2016. / 15:36:35\nTemperatura će prvog dana novembra biti približna današnjoj, ujutru nešto hladnije uz pojavu magle, a preko dana suvo i oblačno. Jutarnja temperatura biće od -3 do četiri stepena, preko dana od 10 do 15 stepeni Celzijusove skale.\nSneg na planinama od četvrtka\nU sredu nas očekuje toplije vreme, ali će uveče doći do naoblačenja i kiše, najpre na severu zemlje, koja će se do četvrtka proširiti na sve krajeve Srbije, dok će na planinama padati i sneg koji će se zadržati.\nPrestanak padavina očekuje se u petak, dok će vikend ponovo biti suv. Nove padavine očekuju se od nedelje uz kišu i jak jugoistočni vetar. Kiša će nastaviti da pada i početkom sledeće nedelje.\nNovembar u granicama proseka\nTemperature će tokom prve polovine novmbra biti pretežno konstantne. Jutarnje će iznositi od tri do sedam stepeni, a maksimalne dnevne od osam do 18. Zahlađenje se očekuje od druge polovine novembra, a prve temperature ispod nule najvljuju se za 24. novembar, kada će biti -1 uz maksimalnu dnevnu do osam stepeni Celzijusovih, podaci su sajta Accuweather.com.\nSrednja minimalna temperatura vazduha u novembru imaće vrednosti u granicama višegodišnjeg proseka, pri čemu će njena vrednost u proseku biti viša za oko 0,2 stepena u odnosu na višegodišnji prosek.\nU Beogradu i široj okolini predviđa se vrednost novembarske srednje minimalne temperature vazduha od 4,2. Srednja maksimalna temperatura vazduha u novembru biće u granicama višegodišnjeg proseka, sa vrednostima u proseku višim za oko 0,4 stepeni Celzijusovih u odnosu na višegodišnji prosek.\nU Beogradu će tokom novembra srednja maksimalna temperatura vazduha biti oko 11,1 stepeni, a srednja količina padavina biće u granicama višegodišnjeg proseka sa vrednostima u proseku nižim za oko 3 mm. U Beogradu i široj okolini srednja novembarska količina padavina iznosiće oko 52 mm, navedeno je na sajtu RHMZ.


Priprema se teren za proširenje autoputeva u dužini od 170km - Akta.ba\n31.03.2021. 09:30 / Izvor: Glas Srpske\nRepublika Srpska priprema teren za proširenje mreže autoputeva u ukupnoj dužini od 170 kilometara, a određene aktivnosti se sprovode na svim stranama, čime će se, u dogledno vrijeme, povezati sa regionom i EU, a od toga može imati samo korist.\nIstakao je to za "Glas Srpske" direktor preduzeća "Autoputevi Republike Srpske" Dušan Topić, koji je naglasio da se većina planova za sada odvija onako kako je predviđeno planskim dokumentima.\nRepubličke institucije sprovode određene aktivnosti na dionicama koje treba da krenu od granice sa Srbijom, odnosno od Bijeljine preko Brčkog do Vukosavlja te od Banjaluke do Prijedora.\nPrema najavama, polovinom ove godine bi mogli biti potpisani ugovori o finansiranju, projektovanju i izgradnji autoputa od Vukosavlja do Rače, što otvara mogućnost da te dionice budu izgrađene do 2025. godine, kako je i planirano. Na javni poziv za izgradnju autoputa, podijeljenog u tri lota, dostavljeno je desetak prijava, a procijenjena vrijednost projekta 1,35 milijardi KM. Posljednjih dana intenzivirana je priča o izgradnji dionice od Banjaluke do Prijedora, a prema zvaničnim najavama eksproprijacija imovine radi izgradnje tog autoputa trebalo bi da počne polovinom godine. Za te poslove nadležna je Republička uprava za geodetske i imovinsko-pravne poslove, a Topić ističe da je njihovo opredjeljenje jasno, a to je da RS upiše što više kilometara autoputeva.\n"Eksproprijacija dobrom dinamikom ide na potezu od Bijeljine do Brčkog. Mi sprovodimo aktivnosti koje se odnose na finansiranje, ali nemamo još ništa konkretno", istakao je Topić.\nInteres za učešće u takmičarskom dijalogu za finansiranje, projektovanje i izgradnju dionica Vukosavlje - Brčko, Brčko - Bijeljina i Bijeljina - Rača je dobar, zaprimljene su određene prijave, čiji pregled još traje. S druge strane, gradnja autoputa na koridoru 5C teče planiranom dinamikom.\nProstornim planovima Republike Srpske trasa koridora 5C kroz RS predstavljena je kao ključna putna transportna veza od velikog ekonomskog značaja, a riječ je o dionici petlja Rudanka (Kostajnica) do petlje Johovac (Tovira), koja se nadovezuje na postojeći autoput Banjaluka - Doboj te o dionici Rudanka - Putnikovo brdo.\n"U završnoj fazi je izbor izvođača radova za dionicu od Kostajnice do Putnikovog brda, odnosno takozvana obilaznica oko Doboja, tako da uskoro počinju radovi, a za dionicu dugu 35 kilometra od Johovca do Vukosavlja bi u maju trebalo da raspišemo tender za izbor izvođača i nadzora, do kraja ove godine da ih izaberemo i s proljeća da počnu radovi na terenu", rekao je Topić.\nKompletna trasa koridora 5C kroz RS je duga 46,6 kilometara, a RS za sada ima izgrađenih oko 105 kilometara autoputa na dijelu od Banjaluke do Doboja te od Banjaluke do Gradiške.\nDušan Topić se osvrnuo i na druge velike infrastrukturne projekte koji su dio budućih trasa autoputeva. To su mostovi na Savi kod Gradiške koji se nadovezuje na autoput Banjaluka - Gradiška te novi most na Rači, na dijelu autoputa koji će povezivati Banjaluku i Beograd.\n"Sve za sada ide dobro", istakao je Topić.


Dečije igralište, megastruktura, vertikalni vrt, zelenilo - Detelinara dobija urbani džep\nRok za završetak svih predviđenih radova je 150 kalendarskih dana\nGradska uprava za građevinsko zemlјište i investicije započela je radove na opremanju površina javne namene „46 urbanih džepova“ - mikrolokacija Detelinara, u okviru projekta „Evropska prestonica kulture“.\nVrednost te investicije iznosi 34,8 miliona dinara, a rok za završetak svih predviđenih radova je 150 kalendarskih dana.\nRekonstrukcijom stambenog bloka, ograničenog ulicama Rumenačka i Pasterova, površine oko 21 000 m2, potrebno je da se ostvari funkcionalna, homogena sredina, prilagođena potrebama njegovih korisnika.\nObjekat se sastoji iz tri dela - dečijeg igrališta, „Megastrukture“ P+1 i vertikalnog vrta.\nPlinirano dečije igralište biće opremlјeno spravama za decu stariju od šest godina, uz postavlјanje tartan podloge, a prema Pravilniku o bezbednosti dečijih ogrališta. To igralište sadržaće drvene konstruktivne elemente, transparentnu oblogu zidova (mrežu), kao i zatvoreni tobogan koji je pristupačan sa najviše etaže.\nMegastruktura je jednospratni čelični objekat, zamišlјen kao mesto za zadržavanje i odmaranje građana. Biće povezan sa ostalim delovima bloka novoplaniranom pešačkom stazom. Objekat će biti opremlјen lјulјaškama u prizemlјu, a sadržaće stepenište prema gornjoj etaži na kojoj će se nalaziti stepenasta mesta za odmor, druženje i posmatranje okoline.\nVertikalni vrt je konstrukcija koja će natkrivati megastrukturu i dečije igralište. Predviđen je da bude parterno osvetlјen gledajući iz pravca Rumenačke ulice. Planira se ozelenjavanje vertikalnog vrta puzavicama.\nU okviru uređenja zelenih površina na toj lokaciji planirana je sadnja novog drveća i žbunastih vrsta, uz zadržavanje postojećih stabala, kako bi se dopunilo ukupno zelenilo i omogućio hlad tokom letnjeg perioda.\nCelokupan prostor stambenog bloka biće opremlјen urbanim mobilijarom i imaće novu javnu rasvetu.\nOve godine planirano je uređenje urbanih džepova na teritoriji još četiri mesne zajednice - Begeč, Salajka, Omladinski pokret i Stari Ledinci, a u toku je izrada projekta uređenja urbanih džepova u naselјima Bukovac, Satelit, Klisa i Kisač.\ndetelinara igralište Novi Sad urbani džepovi zelenilo


Železara ponovo radi punom parom | SerbianForum\nŽelezara ponovo radi punom parom\n„Ju-Es stil” od 1. septembra uvodi punu radnu nedelju\nOd 1. septembra, kompanija „Ju-Es stil Srbija” vraća se u režim pune radne nedelje, potvrdio je reprezentativnim sindikatima železare generalni direktor Metju Perkins. Prema Nezavisnom sindikatu metalaca „Ju-Es stil”, ovo je ohrabrujuća vest, bez obzira na to što je i dalje prisutna opterećenost kompanije posledicama svetske recesije.\nPosle punih šest meseci rada po sistemu četvorodnevne radne nedelje, pri čemu im je za slobodan dan obračunavano 60 odsto dnevnice, kao plaćeno odsustvo, zaposleni u smederevskoj železari i pogonima „Ju-Es stila” u Šapcu i Kučevu, od početka sledećeg meseca vraćaju se u normalan režim, sa punim radnim vremenom. Ovo je posledica pune uposlenosti proizvodnih kapaciteta, od kraja jula, kada je u pogon ponovo puštena i druga visoka peć. Prema nezvaničnim informacijama, protekli mesec je prvi period u ovoj kriznoj godini u kome je „Ju-Es stil Srbija” poslovao sa profitom. Prognoze su povoljne i za naredni period, mada nema realnih nagoveštaja da se metalurgija konačno oslobađa okova recesije. Nezavisni sindikat metalaca prvi je obelodanio vest sa sastanka sindikalnih lidera železare sa generalnim direktorom Metjuom Perkinsom i ocenio je kao ohrabrujuću.\n- Ovo je posledica po nas srećnih okolnosti, ali nesrećnih po naše kolege u Košicama, gde se prošlog meseca desila havarija na visokoj peći, pa je primarna proizvodnja „Ju-Es stila Evropa” usmerena na Smederevo. Nismo dobili sasvim precizne informacije, ali na bazi dosadašnjih iskustava, verujemo da menadžment kompanije ne bi donosio odluku koja bi važila na kratke staze. Ovo znači da će posla za železaru biti dovoljno u dužem periodu, što doživljavamo kao dobru vest za naše zaposlene i nadamo se da više neće biti vraćanja na četvorodnevnu radnu nedelju - kaže predsednik ovog sindikata Mileta Gujaničić.\nSpisak radnika koji su višak\nSačinjen je konačan spisak od 205 zaposlenih u administraciji i pratećim celinama, koji će kao tehnološki višak, uz otpremnine, 22. septembra napustiti kompaniju. Po socijalnom programu za rešavanje pitanja viška zaposlenih, matičnu železaru u Smederevu napustiće 108, „Bele limove” u Šapcu 21, a krečanu u Kučevu 26 radnika.


Bivši crnogorski premijer Milo Đukanović pozvao je Evropsku uniju da, kako je naveo u intervjuu agenciji Asošijeted pres, zaustavi negativni uticaj Rusije na Balkanu – uključujući i kampanju širenja dezinformacija – posle navodnog pokušaja državnog udara na dan izbora u Crnoj Gori. Zabrinutost zbog ruskog miješanja u Crnoj Gori i regionu danas je, u obraćanju parlamentu, izrazila i britanska premijerka Tereza Mej.\nBivši premijer Crne Gore Milo Đukanović ocjenjuje da Moskva vodi svojevrstan rat protiv Evrope i da prijeti samom postojanju Evropske unije, podržavajućo anti-evropske desničarske grupe.\n“Crna Gora se samo u datom trenutku našla na liniji vatre. Ništa više od toga. Dakle, ja sam siguran da Crna Gora nije meta. Rusija vodi svoj rat potiv Evrope i protiv Zapada u cjelini. Balkan se učinio zgodnim terenom za demonstraciju sile, nakon ruske kampanje u Ukrajini I Siriji. I na Balkanu se naravno Crna Gora našla u toj poziciji jer je najdalje odmakla u procesu evropskih i evroatlantskih integracija. Tako da je na pitanju Crne Gore trebalo pokazati da se Evropa i NATO ne mogu dalje širiti bez saglasnosti Rusije”.\nCrnogorsko tužilaštvo je, podsjeća Asošijeted pres, optužilo Rusiju i operativce njene tajne službe za pokušaj državnog udara na dan izbora u Crnoj Gori, koji je obuhvatao i planove da se zauzme parlament, a Đukanović uhapsi i ubije. Kremlj je negirao umiješanost u navodni puč, ali je otvoreno podržavao i finansirao nacionalističke partije koje se protive članstvu Crne Gore u NATO, navodi AP.\nRusija će, kako vjeruje Đukanović, nastaviti napore da destibilizuje Crnu Goru svojom propagandom kampanjom.\n“Ono što moramo registrovati jeste da se nastavlja sa tom političkom, medijskom subverzijom, koja stiže i koja je definitvno inspirisana iz Moskve i koja ima svoje protagoniste u redovima političke opozicije u Crnoj Gori. Kao što znate, i dalje teško prođe koja nedelja, a da ne dobijemo neku poruku iz Moskve koja otprilike znači da nam nije mjesto u NATO-u, da bi trebalo preispitati takvu našu orjentaciju”.\nPitanje ruskog miješanja u Crnoj Gori će tokom posjete Moskvi, u narednih nekoliko nedelja, pokrenuti britanski šef diplomatije Boris Džonson. To je u današnjem obraćanju parlamentu najavila britanska premijerka Tereza Mej, uz poruku da je miješanje Moskve i drugih na Balkanu sve drskije.\n“U svijetlu navodnog pokušaja puča u Crnoj Gori zatražila sam od Evropskog savjeta da uloži više napora u suprostavljanju destabilizijućoj ruskoj kampanji širenja dezinformacija i da pokaže veću privreženost zapada regionu. Mi ćemo obezbijediti stratešku ekspertizu institucijama Evropske unije u borbi protiv kampanja za širenje dezinformacija u regionu i bićemo domaćin samita za Zapadni Balkan 2018. godine”.\nBivši crnogorski premijer ističe da strahuje za evropsku perspektivu zapadnog Balkana.\n“Utisak mi je da dolazi do izvjesnog usporavanja procesa integracije, što smatram najtežom posljedicom po stabilnost našeg regiona i po dobru ekonomsku i demokratsku perspektivu i kvalitet života ljudi na zapadnom Balkanu. Ubijeđen sam da zapadni Balkan nema alternativu i da mora da ide evropskim putem i da bi sve ostalo bilo dalje zaostajanje za prirodnim evropskim, civilizacijskim okruženjem”.\nKada je riječ o američkoj politici prema Balkanu i Evropi, Đukanović u intervjuu Asošijeted presu poručuje da nema razloga za strahovanje da će doći do strateškog zaokreta u odnosu zvaničnog Vašingtona prema regionu posle izbora nove administracije.\nDPS-u najviše mandata u Nikšiću, opozicija veruje u uspeh bojkota\nPetorica osumnjičenih priznali planove o zauzimanju Skupštine CG


Beta 2. avgusta 2018. 17:15\nPredsednik Komisije za istraživanje ubistava novinara Veran Matić ocenio je danas da je odluka Vlade Srbije o proširenju mandata i obaveza tog tela „veoma važna za borbu protiv nekažnjivosti ubistava novinara“ ali i da predstavlja odgovor na podatke Udruženja novinara Srbije o više od 40 ubijenih i nestalih novinara u zemlji u prethodnom periodu.\nMatić je u saopštenju ocenio da odluka o uključivanju predstavnika Tužilaštva za ratne zločine i Službe za ratne zločine MUP-a Srbije predstavlja „pomak ka konstruktivnom učešću u rasvetljavanju ubistava i kidnapovanja novinara“ kojim kako je rekao, razotkrivanje sudbine novinara sa prostora Srbije dobija „nove mogućnosti“.\n„U isto vreme, stvoren je i sistemski pravni prostor za učešće institucija Srbije u naporima da se rasvetle i ubistva i nestanci novinara iz regiona“, naveo je Matić.\n„Razgovaraćemo i sa kolegama i predstavnicima nadležnih institucija u Hrvatskoj o istragama koje su radjene ili nisu postojale u slučajevima ubistava naših kolega za vreme ratnih operacija“, naveo je predsednik Komisije za istraživanje ubistava novinara.\nMatić je izrazio nadu da će medjunarodni Komitet za zaštitu novinara iz Njujorka „prihvatiti da je u Srbiji bilo i drugih žrtava, pored ubistva Slavka Ćuruvije, odnosno da će najzad na svoj spisak nastradalih novinara i medijskih radnika staviti i 16 ubijenih medijskih radnika Radio Televizije Srbije“.\n„Na taj način će dati bitan doprinos borbi protiv nekažnjivosti, jer bi takvo priznanje omogućilo da se naprave efikasnije akcije u prikupljanju podataka o tome ko je izdao naredjenje za bombardovanje jedne medijske kuće, po prvi put u istoriji“, naveo je Matić.\nPodsećajući na slučaj novinara Ive Pukanića, koji je ubijen u Hrvatskoj a za šta su pravosnažno osudjeni državljani Srbije, BiH i Hrvatske, Matić je ukazao na značaj uspostavljanja mehanizama regipnalne saradnje u sprečavanju napada na novinare.\n„Ova aktivnost je veoma važna u vremenu kada raste broje pretnji i napada na novinare, i kada imamo rast procenata nekažnjivosti. Svaki nerešeni napad na novinare predstavlja novo ohrabrenje, dok svaki napor u rešavanju tih slučajeva predstavlja temelj za sprečavanje takvih napada u budućnosti“, ocenio je predsednik Komisije za istraživanje ubistava novinara.\nKako se navodi, odluka je doneta kako bi se, kroz koordinaciju službi Srbije, saradnju sa novinarima i sa sličnim institucijama iz regiona, nastavila „borba protiv nekažnjivosti ubistava novinara“ i doprinelo rasvetljavanju ubistava novinara u sukobima u Jugoslaviji od 1991. do 1995. godine kao i kidnapovanja i ubistva novinara na Kosovu od 1998. do kraja 2000. godine.\nJutros manji broj vozila, na prelazima bez duzeg zadrzavanja


Tadić: "Fijat" - deo vizije o modernoj Srbiji\nPosted by Tanjug on Tuesday, December 6, 2011\nPredsednik Srbije Boris Tadić obišao je danas proizvodne pogone u Fabrici automobila Fijat i ocenio da je ta kompanija deo vizije moderne Srbije.\n"Ovo će biti jedna od najboljih i tehnološki najmodernijih fabrika u Evropi ", preneo je Tadić svoje utiske po obilasku Fijata novinarima i građanima koji su ga dočekali u centru Kragujevca.\n"Ovo je deo naše zamisli i ideje o Srbiji koju smo kreirali pre više godina. Imaćete jednu fenomenalnu fabriku u Kragujevcu. Ona je deo Srbije koja će imati tehnički inoviranu i modernizovanu industriju i radnu snagu koja će to moći da isprati", rekao je predsednik Srbije.\nTadić je najavio da se ovih dana vode razgovori o novim velikim investicijama koje bi trebalo da upotpune tu viziju.\nZa dovođenje fabrika poput Fijata u Srbiju su, podsetio je, potrebne godine, ali je Srbija uspela ne samo da dovede velikog proizvođača automobila, već i da obnovi proizvodnju auto-komponenti.\nOn je najavio da su otvoreni razgovori i sa drugim proizvođačima automobila i auto-komponenti i o njihovim potencijalnim investicijama u Srbiju.\n"Otvaraju se ogromne šanse, posebno u proizvodnji auto-komponenti", rekao je predsednik i dodao da je danas u Fijatu dobio uveravanja da će se u toj fabrici otvoriti novih 200 radnih mesta.\nNa pitanje kada će biti završeni radovi na infrastrukturi i izgradnji puteva koji će se koristiti za transport vozila, Tadić je odgovorio da je i to bila tema današnjih razgovora u Fijatu i da će diskusiju o tome otvoriti u Vladi Srbije, ali i na nivou lokalne samouprave.\n"Videćemo ko je uradio svoj posao, a ko nije i koje ministarstvo je odgovorno", rekao je predsednik i dodao da rokovi i dalje nisu probijeni i da je moguće sve postići na vreme.\n"Važno je da se sve završi do aprila", dodao je Tadić.\nOn je rekao da je novi model Fijata, Zero, koji će uskoro početi da se proizvodi u fabrici u Kragujevcu, video još pre više meseci u Torinu, da je model "jako dobar", da će se proizvoditi u dve varjante i biti predstavljen na Ženevskom salonu.\nPredsednik je dodao da je u Fijatu obišao proizvodne pogone koji su, kako je primetio, na najvišem mogućem nivou, modernizovana su postrojenja, infrastruktura, logistika...\nTadić je prošetao centrom Kragujevca, od ulice Dr Zorana Đinđića, gde je istaknuta spomen-ploča pokojnom premijeru.\nMontaža novog automobila počeće 9. decembra, a do marta naredne godine, kada treba da bude održan Salon automobila u Ženevi, biće napravljeno svega nekoliko "sajamskih komada".\nKako je ranije rekao Antonija Cezare Ferara, generalni direktor FAS-a, izrada probne serije vozila krenuće krajem godine, a do početka serijske proizvodnje proteći će od osam do devet meseci, koliko je potrebno da se izvrše sva neophodna testiranja, od kojih ona bezbednosna oduzimaju najviše vremena.\nUpravo zbog toga, novi Fijatov model imaće dve varijante, s pet i sedam sedišta, od kojih će zadnja dva biti ugrađena radi sigurnosti putnika, posebno dece koja ne mogu da se voze bez posebnih stolica.\nNovi Fijatov model, izjavio je Ferara, biće pravljen samo u Kragujevcu.\nŠasija, ili platforma, preuzeta je sa starijih modela torinske kompanije, kao što su fijat idea i lanca mjuza.\nPrvenac iz Kragujevca treba da nasledi ove modele, a noviteti se tiču svega onoga što kupcima mora da ponudi jedan auto iz "B" segmenta, budući da je reč o najtraženijoj i najprodavanijoj klasi četvorotočkaša.\nNext post: Preokret pokazao...\nPrevious post: Demokratska...


Obecanje novog gradonacelnika: Na Trebevic zicarom prije naredne zime\nHome » News Archive » Project News » Obecanje novog gradonacelnika: Na Trebevic zicarom prije naredne zime\nBivši gradonačelnik Sarajeva Ivo Komšić i predstavnici italijanske firme Leitner u septembru 2016. godine su potpisali ugovor o izradi glavnog projekta, isporuci opreme, montaži i puštanju u pogon Trebevićke žičare.\nKomšić je tada obećao da će Trebevićka žičara proraditi 6. aprila ove godine, a početak gradnje tek je planiran u aprilu. Isto obećanje je dao i tadašnji zamjenik Komšića, a sada novi gradonačelnik Sarajeva Abdulah Skaka. I prethodni gradonačelnici u posljednjih desetak godina davali su ista obećanja, koja nisu ispunili.\nPočetak gradnje u aprilu\nNovi gradonačelnik Abdulah Skaka, izjavio je za Faktor da će Trebevićka žičara biti konačno završena za šest mjeseci.\n"Početkom februara tek sam preuzeo dužnost gradonačelnika i formirano je novo Gradsko vijeće. Sada ovaj novi tim mora učiniti svoj dio posla da počne gradnja. Na prvoj sjednici u martu usvojit ćemo izmjene urbanističke i građevinske i čim dobijemo saglasnost Gradskog vijeća krećemo sa radovima. Moramo početi u aprilu kako bi projekat završili za šest mjeseci, prije snijega" - kazao je Skaka.\nU ovom projektu predviđeno je javno i privatno partnerstvo, jer se planira izgradnja hotela, kafana na polaznoj i dolaznoj stanici Trebevićke žičare. A ko će Gradu Sarajevu biti privatni partner?\n"Svi potrebni papiri su u Skupštini KS i čekamo sada odluku Komisije za koncesije, koja će nam dati prijedlog na koji način to možemo raditi" – kazao je Skaka.\nDa li su prikupljena su i sva potrebna sredstva za izgradnju žičare?\n"Investitor izgradnje je Grad Sarajevo. Edmond Offermann, donator, je uplatio sedam miliona KM, a Grad Sarajevo uplatio je osam miliona maraka i time je zaokružena finansijska konstrukcija" – zaključio je Skaka.\nNova žičara na staroj ruti\nSada će biti izgrađena nova žičara sa novim kabinama i na istoj ruti. Nova Trebevićka žičara će biti sačinjena od 33 moderne kabine sa po deset mjesta, a kapacitet žičare bit će 1.200 putnika na sat. Put na Trebević trajat će nešto više od sedam minuta.\nTakođer, zemlje poput Bosne i Hercegovine predstavljaju drugo najvažnije tržište žičara nakon država koje leže na Alpama, objašnjavaju iz kompanije Leitner koja je vršila radove i na objektima na Jahorini.


Poštovani žitelji Mačvanskog okruga,\nIza nas je jedan jako težak period borbe protiv SARS-COV-2 virusa, i želimo da se zahvalimo svim onim građanima koji su se odgovorno ponašali prema svom zdavlju, kao i prema zdravlju celokupne zajednice.\nViše od 3000 potvrđeno pozitivnih, kao i skoro 20.000 urađenih PCR testova, svedoče o obimu posla koji smo imali. O težini posla onih koji su svakodnevno u „skafanderima“ održavali u životu hospitalizovane pacijente, kojih je u jednom momentu u COVID bolnici Šabac bilo preko 300, nećemo sada građane ni podsećati.\nOdgovorno ponašanje, bilo je i jeste, naš najveći adut u borbi protiv ove nepredvidljive bolesti, a pod tim podrazumevamo držanje fizičke distance, nošenje zaštitnih maski i adekvatnu higijenu ruku.\nPoboljšanje i stabilizacija epidemiološke situacije, ne znači da građani ne treba da poštuju preporučene preventivne mere, jer u suprotnom može se očekivati ponovni skok broja pozitivnih i obolelih žitelja Mačvanskog okruga, pa i onih sa najtežim kliničkim slikama.\nApelujemo na nadležne organe, kao i na nadležne Štabove za vanredne situacije, da u skladu sa svojim ovlašćenjima vrše nadzor nad poštovanjem preventivnih mera, kao i sankcionisanje svih onih koji te mere krše.\nPodsetio bih da je nesprovođenje i nepoštovanje mera, koje je naša ustanova i preporučila lokalnom Štabu za vanredne situacije iz Šapca, dovelo do značajnog pogoršanja epidemiološke situacije na celom Mačvanskom okrugu, i do toga da Šabac postane jedno od najvećih žarišta COVID-19.\nZavod za javno zdravlje Šabac kao deo zdravstvenog sistema Republike Srbije odgovorno čuva zdravlje svih žitelja Mačvanskog okruga, i nakon druge runde borbe protiv SARS-COV-2 virusa očekujemo i da građani, kao i svi Štabovi za vanredne situacije lokalnih samouprava, ne zaborave kakav je opasan protivnik Korona virus.


Palestinski ambasador u Rusiji: Palestina zainteresovana za mir sa Izraelom - 12.05.2021, Sputnik Srbija\nPalestinski ambasador u Rusiji: Palestina zainteresovana za mir sa Izraelom\nPalestina se zalaže za prekid nasilja u Istočnom Jerusalimu i zainteresovana je za postizanje mira sa Izraelom, izjavio je palestinski ambasador u Moskvi Abdel... 12.05.2021, Sputnik Srbija\nPrema njegovim rečima, svaka vojna eskalacija može da dovede do povećavanja nasilja, smrti civila, kao i uništenja gradova i sela.„Stoga se mi zalažemo za prekid nasilja, za to da međunarodna zajednica, Ujedinjene nacije, sada nastupe odlučno sa tim, kako se više ne bi prolivala krv civila“, izjavio je ambasador Palestine.Istovremeno, dodao je da je Palestina zahvalna Rusiji na podršci odluka UN o statusu Jerusalima.„Zalažemo se za to da Istočni Jerusalim postane prestonica palestinske države, a desničarski krugovi Izraela za to da ceo Jerusalim postane glavni grad Izraela. Odbijamo to i u tome nas podržava Rusija i naši drugi prijatelji“, objasnio je.U ponedeljak uveče eskalirala je situacija na granici između Izraela i palestinskog Pojasa Gaze. Palestinske grupe ispalile su na Izrael više od hiljadu raketa, izraelski raketni odbrambeni sistem „Gvozdena kupola“ presreo je 200. Izrael je izveo napad na Pojas Gaze u kojem je, prema najnovijim podacima, za dva dana ubijeno više od 30 ljudi, uključujući 10 dece, a 203 osobe su ranjene. U raketnim napadima poginulo je pet Izraelaca, a više od je 200 ranjeno. Pročitajte još:\nsvet, vesti, izrael, mir, ambasador\n© AP Photo / Ariel SchalitSukob Izraela i Palestinaca\nPalestina se zalaže za prekid nasilja u Istočnom Jerusalimu i zainteresovana je za postizanje mira sa Izraelom, izjavio je palestinski ambasador u Moskvi Abdel Hafiz Nofal na onlajn-konferenciji.\n„Politika koju sprovodi Izrael nije u skladu sa njegovim interesima, jer je u interesima Izraela postizanje mira sa Palestincima“, rekao je on.\nPrema njegovim rečima, svaka vojna eskalacija može da dovede do povećavanja nasilja, smrti civila, kao i uništenja gradova i sela.\n„Stoga se mi zalažemo za prekid nasilja, za to da međunarodna zajednica, Ujedinjene nacije, sada nastupe odlučno sa tim, kako se više ne bi prolivala krv civila“, izjavio je ambasador Palestine.\nIstovremeno, dodao je da je Palestina zahvalna Rusiji na podršci odluka UN o statusu Jerusalima.\n„Zalažemo se za to da Istočni Jerusalim postane prestonica palestinske države, a desničarski krugovi Izraela za to da ceo Jerusalim postane glavni grad Izraela. Odbijamo to i u tome nas podržava Rusija i naši drugi prijatelji“, objasnio je.\nU ponedeljak uveče eskalirala je situacija na granici između Izraela i palestinskog Pojasa Gaze. Palestinske grupe ispalile su na Izrael više od hiljadu raketa, izraelski raketni odbrambeni sistem „Gvozdena kupola“ presreo je 200. Izrael je izveo napad na Pojas Gaze u kojem je, prema najnovijim podacima, za dva dana ubijeno više od 30 ljudi, uključujući 10 dece, a 203 osobe su ranjene. U raketnim napadima poginulo je pet Izraelaca, a više od je 200 ranjeno.\n„Dok oni ratuju, mi ginemo“: Ispovest Palestinke iz Pojasa Gaze


Prijedlog projekta mogu podnijeti neformalne grupe starosti od 15 do 30 godina, a minimalno pet mladih osoba, koji žive na teritoriji opštine Kozarska Dubica, mora biti aktivno uključeno u pripremu i realizaciju projekta. Zainteresovani mladi mogu prijaviti svoje projekte on-line putem web stranice www.omladinskabanka.ba, a popunjavanje aplikacije i dostavljanje pratećih skeniranih dokumentata (potvrde/dokaze o obezbijeđenom doprinosu drugih subjekata za projekat), trebate izvršiti on-line najkasnije do 15.04.2014.godine.\nPodršku će dobiti projekti koji se realizuju na teritoriji opštine Kozarska Dubica i imaju za cilj jačanje saradnje i poboljšanje života mladih, projekti koji podstiču mlade da se uključe i budu aktivni članovi sredine u kojoj žive, te projekti koji odgovaraju lokalnim potrebama i imaju uticaj na lokalnu zajednicu, a posebno ruralne sredine. Posebnu podršku će imati projekti iz oblasti sporta i odnose se slobodno vrijeme mladih, odnosno na mobilnost mladih i omladinski rad kao i zaštitu životne sredine, zdravstvenu politiku za mlade, zapošljavanje, obrazovanje i kulturu. Omladinska banka Kozarska Dubica će finansirati projekte u iznosu od 500 KM do 2.000 KM, a predviđeno je da period realizacije projekata koji budu izabrani bude od 16. juna do 30. septembra.\nViše detalja dostupno je na Oglasnoj tabli zvanične prezentacije opštine i Omladinske banke.


Završen sastanak Dodika i Čovića – BiGportal.ba\nZavršen sastanak Dodika i Čovića\nU Banjaluci je održan sastanak lidera HDZ-a Dragana Čovića i SNSD-a Milorada Dodika. Milorad Dodik je rekao da je saradnja SNSD-a i HDZ-a dobra i da se usaglašavaju pozicije za određena pitanja kako bi bolje funkcionisale stvari na nivou države. “Jasno je da apeli neće pomoći i da će se dalje nastaviti zastoj funkcionisanja zbog […]\nU Banjaluci je održan sastanak lidera HDZ-a Dragana Čovića i SNSD-a Milorada Dodika.\nMilorad Dodik je rekao da je saradnja SNSD-a i HDZ-a dobra i da se usaglašavaju pozicije za određena pitanja kako bi bolje funkcionisale stvari na nivou države.\n“Jasno je da apeli neće pomoći i da će se dalje nastaviti zastoj funkcionisanja zbog interesa vladajuće strukture na nivou BiH koja nije pokazala kompaktnost i gdje je većina izgubljena”, rekao je Dodik i dodao da treba činiti napore kako bi se izvršavale obaveze iz reformske agende.\nOn je izrazio zadovoljstvo što HDZ i SNSD sarađuju bez obzira što je SNSD u opoziciji, a HDZ u vlasti.\n“Republika Srpska u BiH ima lošu poziciju zahvaljujući ponašanju predstavnika srpskog naroda. Neprihvatljiva je odluka Savjeta ministara da je sa strane srpskih poslanika popušteno u glasanju o Krivičnom zakonu.”\nLider SNSD-a je rekao da je stav njegove partije da Krivični zakon treba ukinuti, kao i Sud i Tužilaštvo BiH.\n“Postoji jedna ideja o pravosudnom sistemu u RS, koje bi uvelo novo stanje pod ustavnim ingerencijama Republike Srpske”, izjavio je Dodik i dodao da se nije odustalo od ideje i želje da strane sudije napuste Ustavni sud BiH.\nPredsjednik Republike Srpske je rekao da postoji konsenzus kada je u pitanju kretanje BiH ka EU, ali da se prvo mora aktivirati Mehanizam koordinacije i uspostaviti tijela, te pravilnici i poslovnici.\n“Direkcija za koordinaciju evropskih integracija ne radi u interesu RS. Dok ne počne funkcionisati Mehanizam koordinacije koji će uvažiti sve ustavne pozicije u BiH, tek tada možemo razgovarati, da nam se ne bi desilo kao sa popisom stanovništva.”


Portparol Vlade: Na osnovu Ustava dijalog sa Srbijom vodi premijer - Izazov\nNovi magazin 9. aprila 2020. 22:20\nPortparol Vlade Kosova u ostavci, Perparim Krieziu odgovorio je na izjavu kabineta predsednika Kosova, po kojoj premijer Aljbin Kurti ne može da vodi delegaciju Kosova u pregovorima sa Srbijom, izjavom da je prema Ustavu i odluci Ustavnog suda iz juna prošle godine ta obaveza u nadležnosti premijera, i da će on tu funkciju obavljati dok je na toj dužnosti.\n„Sve dok je premijer Kurti na toj dužnosti i u toj kancelariji naravno da će se ponašati kao premijer, do izbora novog premijera. Ovi predlozi, sugestije i ideje su u okviru priprema za ponovni početak dijaloga kako bi poslužile dijalogu svakog trenutka kada on bude spreman da započne. Predlozi su konačno u okviru ovlašćenja premijera Kosova i pozivamo sve institucije da se u to uključe“, kazao je Kreziu za prištinsku agenciju Kosovapreš.com.\nOn je pozvao i političke partije da budu deo ovih ekipa kako bi se obezbedila široka saglasnost i da jednom i za svagda budu predstavljeni „jednim glasom o pitanjima od nacionalnog značaja“.\nKrieziu je najavio da će premijer narednih dana obaviti konsultacije sa osobama i strankama koje treba da budu deo političke ekipe.\nKancelarija za saradnju s medijima predsednika Kosova Hašima Tačija reagovala je danas na najave premijera u ostavci Aljbina Kurtija o sastavu kosovskog političkog tima za pregovore sa Srbijom ustvrdivši da je lista sa predloženim članovima tog tima „lična želja premijera u ostavci i ništa više“.\nU saopštenju iz kabineta predsednika Kosova se navodi „da se odlazeći premijer nije konsultovao sa predsednikom kao vođom spoljne politike“, a Aljbin Kurti je optužen za kršenje „ustavne hijerarhije“.\nKako ocenjuje kabinet predsednika Kosova „razrešeni premijer je izgubio legitimitet za predvođenje delegacije (za pregovore sa Srbijom) glasovima apsolutne većine predstavnika naroda u Skupštini Kosova i ne može da se obaveže u ime institucija Republike Kosovo ili u ime vlade u ostavci“.\nI predstavnici opozicionih stranaka smatraju da Kurti nema legitimitet da predstavlja Kosovo nakon izglasavanja nepoverenja od strane više od dve trećine poslanika Skupštine Kosova.\nPremijer u ostavci Aljbin Kurti poslao je 3. aprila specijalnom izaslaniku EU za dijalog Kosovo i Srbiju Miroslavu Lajčaku listu pregovaračkog tima za dijalog sa Srbijom, sa njim kao šefom pregovaračkog tima, u čijem su sastavu, kao članovi, i predsednik Kosova Hašim Tači, predsednica parlamenta Vjosa Osmani i predstavnici sedam parlamentarnih stranaka zastupljenih u Skupštini Kosova.\nKurti je tada predložio da kao članovi tima za pregovore sa Beogradom treba da budu i predstavnici Srpske liste.


Tanjug 10. avgusta 2018. 09:58\nFARUM – Pojačanje Partizana Goran Zakarić, nakon što je dao gol na debiju u pobedi protiv Nordsjelanda (2:1) u 3. kolu kvalifikacija za Ligu Evrope, izjavio je da nije mogao da poželi bolji početak u novom klubu.\n„Svaki igrač koji dođe u novi klub, posebno Partizan, sanja ovakav debi. Na najbolji način sam se predstavio i nadam se da ću dizati nivo. Zadovoljan sam svojom igrom, a pogodak mi daje dodatni motiv i želju“, rekao je Zakarić posle utakmice.\n„Od prvog trenutka sam izrazio želju da dođem u Partizan, nisam odustajao. U bivšem klubu trenirao sam odvojeno i sa juniorima, ali sam uspeo sve da prođem. Znao sam da sam došao u veliki klub, ogromno ime“, rekao je Zakarić, uz napomenu da je uspeo da psihički i fizički izdrži 70 minuta u Danskoj, iako je u Željezničaru bio „na ledu“ mesec i po dana.\n„Bitno je da smo napravili dobar rezultat i da uz podršku navijača možemo da prođemo dalje. Dosta je jedan moj gol za duel u Danskoj, treba nešto ostaviti za Beograd“, izjavio je Zakarić na konstataciju novinara da je mogao još jednom da se upiše u strelce.\nEverton deklasirao Junajted\nLajović izgubio u finalu masters turnira u Monte Karlu\nVeliki preokret Čukaričkog za kraj Zvezdine serije\nRasprodate karte za meč Zvezde i Budućnosti, video bim…


Kina: Zabrana za automobile na gas, prelazak na električna vozila - 10.09.2017, Sputnik Srbija\nU nastojanju da spreči jedno od najgorih urbanih zagađenja vazduha na svetu, Kina će se pridružiti drugim narodima i insistirati na isključivo električnim... 10.09.2017, Sputnik Srbija\n22:54 10.09.2017 (Osveženo: 10:39 11.09.2017)\nTrenutno u fazi planiranja zabrane, uključujući datum završetka ovog poteza, Kina će primorati proizvođače motora i auto-kompanije da izmene kurs sa fosilnih goriva, što će ubrzati upotrebu električnih vozila u cilju ispunjavanja globalnih klimatskih standarda postavljenih 2016. godine Pariskim sporazumom.\nVladine službe u Pekingu i širom zemlje sarađuju sa izvršnim organima i kompanijama kako bi napravile raspored za ovaj dramatičan pomak, koji se smatra preduslovom svetskog ekonomskog rasta, jer kineski potrošači predstavljaju najveće tržište kupovine automobila na svetu.\nZamenik ministra za industriju i informacione tehnologije Sin Guobin, koji je govorio na auto-forumu u Tjencinu, smatra da će ovaj potez duboko uticati na put kineske auto-industrije, prenosi agencija „Blumberg“.\n„Mnoge zemlje su prilagodile razvojne strategije“, rekao je Sin i dodao da su „neke zemlje izradile raspored za zaustavljanje proizvodnje i prodaje vozila sa tradicionalnim gorivom“.\n„Sada je Ministarstvo za industriju i informacione tehnologije takođe pokrenulo i izradu studije, i radiće sa srodnim odeljenjima na rasporedu za našu zemlju“, izjavio je kineski zvaničnik, prenosi „Saut Čajna morning post“.\nSa pokretanjem zabrane vozila na motore sa unutrašnjim sagorevanjem u Kini proizvođači automobila širom sveta će povećati svoj pomak ka prema električnim vozilima, smanjujući potrebu za uvozom sirove nafte širom sveta i menjajući dinamiku globalnih investicija, korišćenja resursa i robnih tržišta.\n3 Avgust 2017, 14:14\nBrzina je veoma bitna pošto su proizvođači automobila brzo odgovorili na najavu Kine i objavili da će doći do promene u njihovim strategijama.\n„Honda“ će predstaviti električni automobil kineskim kupcima 2018. godine, saopštio je direktor kompanije „Honda Kina“ Jasuhide Mizuno, i u saradnji sa kineskim privrednim subjektima stvoriti novi brend.\nOstali proizvođači automobila i investitori ubrzo su počeli da prate njihov primer.\nKineski proizvođač automobila „Nio“ počeće da prodaje svoj ES8 terenski automobil na baterije već sredinom decembra, navodi se u saopštenju kompanije.


Energyobserver - VIZIJA RAČUNOVODSTVO / IZVEŠTAJ O TRANSFERNIM CENAMA\nVIZIJA RAČUNOVODSTVO / IZVEŠTAJ O TRANSFERNIM CENAMA\nSve kompanije rezidenti Republike Srbije koje obavljaju transakcije sa povezanim licima su u zakonskoj obavezi da pripremaju dokumentaciju o transfernim cenama. Dokumentacija koja se priprema zove se izveštaj o transfernim cenama (studija ili elaborat). Studija se predaje Poreskoj upravi zajedno sa finansijskim izveštajem. Elaborat se dostavlja za svaku prethodnu godinu u kojoj su postojale transakcije između dva povezana subjekta.\nKompanije koje su deo grupe i koje obavljaju poslovne transakcije sa poslovnim subjektima, pravnim licima iste grupe, takođe imaju obavezu da pripremaju dokumentaciju o transfernim cenama.\nOvu obavezu imaju i rezidenti Republike Srbije koji obavljaju transakcije sa pravnim licima iz jurisdikcija sa preferencijalnim poreskim sistemom. Za sve transakcije zaključene sa kompanijama iz “zemalja poreskog raja” takođe se obavezno priprema dokumentacija i izveštaj o transfernim cenama.\nTransferne cene treba da budu formirane po principu “van dohvata ruke” (način utvrđivanja transferne cene koji nalaže da se one formiraju na isti način kao da se poslovni odnosi odvijaju između međusobno nepovezanih lica). Elaborat o transfernim cenama podnosi se zajedno sa poreskim bilansom u roku od 180 dana, nakon isteka poslovne godine za koju se podnosi dokumentacija.\nIzveštaj o transfernim cenama u skraćenom obliku podnosi se za transakcije manjeg ekonomskog značaja i to su: jednokratne transakcije sa povezanim licima u prethodnoj godini u iznosu ne većem od 8.000.000 dinara, i za transakcije čija je ukupna vrednost u prethodnoj godini bila manja od 8.000.000 dinara (takođe sa povezanim licima). Skraćeni izveštaj ne podnosi se samo za zajmove, kredite i pozajmice. U svim ostalim slučajevima za povezane transakcije entiteta (aktivnosti i plaćanja između povezanih lica) podnosi se Izveštaj o transfernim cenama u punom obliku, uključujući zajmove, pozajmice i kredite.\nSledeće metode se koriste za proveru usklađenosti: metod uporedive cene na tržištu, metod cene koštanja uvećane za uobičajenu zaradu, metod preprodajne cene, metod transakcione neto marže, metod podele dobiti, bilo koja druga metoda za utvrđivanje transfernih cena ili kombinacija više metoda. U Izveštaju je potrebno navesti razloge za odabir određene metode ili kombinacije metoda, kao i razloge zbog kojih ostale metode nisu primenjene.\nU Vizija računovodstvu Vam pružamo uslugu izrade studije o transfernim cenama. Izrada studije o transfernim cenama je posao koji nam klijenti poveravaju zbog same složenosti i obima posla, kao i zbog posedovanja komercijalne baze podataka pomoću koje pronalazimo uporediva društava i uporedive marže. Vizija računovodstvo može Vam pružiti podršku oko svih aktivnosti direktno povezanih sa pripremom studije o transfernim cenama. Obavićemo za Vas poslove oko pripreme dokumentacije, sastaviti analizu delatnosti, funkcionalnu analizu i izabrati metodu za proveru transfernih cena, kako bi sastavili elaborat. U slučaju da Vas zanima naša ponuda, pošaljite nam neobavezujući upit.


Protest Policijskog sindikata ispred sedišta MUP-a\nDanas\t11.03.2019 16:18\nViše desetina članova Policijskog sindikata Srbije (PSS) protestovalo je ispred Palate Srbije, gde se nalazi sedište Ministarstva unutrašnjih poslova, zbog ukidanja reprezentativnosti tog sinkata.\nPotpredsednik PSS-a Vladimir Pavićević kazao je da su se danas okupili da „traže zakon i da neće da ćute o korupciji i bahatosti unutar MUP-a“.\n„Došli smo tražimo zakon, nama je zakon vazduh koji nam u ovoj zgradi uzimaju“, rekao je Pavićević.\nOn je kazao da je Sindikat dobio podršku Evropske policijske unije, Vojnog sindikata Srbije, raznih organizacija i građana.\nPavićević je upitao da li je ministar unutrašnjih poslova Nebojša Stefanović u izjavi da je prosečna plata policajca 508 evra uračunao i plate državnih sekretara i čelnika Nezavisnog policijskog sindikata Srbije koji, prema njihovim podacima, iznose više stotina hiljada dinara.\nPavićević je kazao da će nastaviti svoju borbu i da će se boriti svim zakonskim sredstvima.\nPredsednik PSS Veljko Mijailović kazao je da su članovi tog sindikata dovedeni u poziciju da kao zaposleni u MUP-u budu izloženi diskriminaciji i razbojništvu.\nOn je kazao da su oni danas došli da upozore da se obrazuje radna grupa koja će utvrditi da li je PSS reprezentativni sindikat.\nMijailović je kazao da je „taj sindikat na udaru zato što se bori protiv korupcije i kriminala“.\n„PSS neće odustati od svojih akcija i želimo samo da u ovoj državi funkcionišu zakoni“, rekao je Mijailović i dodao da u PSS-u „nema nijednog člana koji je napredovao pomoću tog sindikata, već su svi desetkovani“.\nOn je kazao da je ponosan što u PSS-u nema nijednog prisilnog člana.\n„PSS je reprezentativni sindikat, a vi možete da vršite represalije“, rekao je Mijailović.\nDelegacija članova Upravnog odbora PSS ušla je nakon protesta u Palatu Srbije i zatražila sastanak sa ministrom, ili nekim iz vrha MUP-a, nakon čega je došao pomoćnik direktora policije Slobodan Malešić da razgovara, ali, prema navodima PSS, ne o temama zbog kojih su oni zatražili sastanak.\nMUP je nedavno saopštio da PSS više nije reprezentativan, jer je proverom utvrdjeno da taj sindikat ima manje od 15 odsto zaposlenih u MUP-u što je zakonski minimum.\nNovi pravilnik za prevoz dece u autobusima: Upotreba sigurnosnih pojaseva obaveznaCrni rekorder: Uhvaćen vozač u Loznici s 4,14 promila!Vetar iz Afrike nam donosi novi toplotni talasNovog auto-puta još nema na aplikacijama za navigaciju, pratite saobraćajne znakeAko vozite prebrzo, ili ste pijani za volanom – vaša destinacija je zatvorKoje novine čekaju đake i nastavnike od prvog septembra?Drveće u asfaltu zapanjilo građane: Sve što je nenormalno kod nas je postalo normalnoSrbiji nedostaje 7.000 vozačaGrađani Srbije godišnje popiju pet i po miliona kutija lekova za smirenjeNema profesora za 'večite'Strašan prizor kod Paraćina: Ubijeno celo jato belih roda i još drugih pticaPažnja: Popodne nepogode sa gradom i olujnim vetromZločin u Goraždevcu 16 godina bez kazneJoš jedan tropski dan, noćas pljuskovi i pad temperatureMaja Pavlović počela štrajk glađu: Nijedan zahtev nije ispunjenDržava presekla - 'stari' studenti prelaze na 'bolonju'Meteorolozi upozoravaju: Danas vrelo, do 38 stepeniDirektorka Kanala 9 Maja Pavlović počinje treći štrajk glađuNajveća reforma srpskog obrazovnog sistema zaživeće u martu, svaki učenik dobija brojVreli talas još traje: Cela Srbija 'narandžasta', osveženje stiže u utorak


Lifestyle: Kuća Džonija Karsona na prodaju\nYou are at:Home»Prethodna izdanja»114»Lifestyle: Kuća Džonija Karsona na prodaju\nTopTenRealEstateDeals.com redovno isporučuje najnovije informacije o istorijskim, spektakularnim i kućama poznatih koje su na prodaju. Sredinom oktobra oglasili su prodaju kuće Džonija Karsona na plaži u Malibuu.\nJohnny Carson je tokom više od trideset godina bio domaćin američkog talk showa koji je prikazivan na televiziji kasno noću. Duhoviti komičar i zabavljač bio je poznat po svom opuštenom pristupu u razgovorima i intenzivnoj interakciji sa gostima, a pojavljivanje u njegovom “The Tonight Showu” bilo je cilj broj 1 većine umetnika na početku karijere koji su znali da im to obećava uspešnu karijeru.\nPrvih deset godina emisija je imala bazu u Njujorku, ali je 1972. godine preseljena u Burbenk u Kaliforniji, gde je ostala do Karsonovog penzionisanja 1992. Karson je voleo da igra golf i dugi niz godina je posedovao kuću u Bel Eru. Onda je sredinom osamdesetih godina prošlog veka kupio kuću na vrhu grebena izad Point Dume zajednice poznatih u Malibuu, sa pogledom na Tihi okean, gde je živeo sa trećom suprugom Aleksis do svoje smrti 2005. godine. Aleksis je nastavila da živi ovde do 2007. kada je imanje prodala filmskom producentu Sidniju Kimelu i njegovoj ženi Karolini. Kimelovi su kuću restaurirali i nedavno je stavili na prodaju…\nDžoni Karson Johnny Carson lifestyle Malibu


EPS i DŽeneral elektrik potpisali ugovor za nabavku turbine za TENT\nBeta 22. jula 2016. 12:20\nElektroprivreda Srbije (EPS) i kompanija DŽeneral elektrik (General electric-GE) potpisale su danas Ugovor za nabavku turbine za blok A4 u Termoelektrani Nikola Tesla (TENT) u Obrenovcu čija je vrednost 19,9 miliona evra.\nVršilac dužnosti direktora EPS-a Milorad Grčić kazao je nakon potpisivanja tog dokumenta da će zamenom postojeće turbine u bloku A4, taj blok dobiti „novi život“, jer će mu snaga biti povećana za 24 megavata.\nOn je dodao da blok A4 TENT-a od 8. juna 1978. kada je počeo da radi, pa do sada, ima 250.000 sati rada.\n„Novom turbinom, kroz veću efikasnost i manj potrošnju uglja, očekujemo uštede do šest miliona evra“, naglasio je Grčić.\nPrema njegovim rečima, EPS je prvi put u ovom poslu primenio princip pregovaranja sa dva izvodjača i kroz pregovore postigao uštedu u nabavci od tri miliona evra.\n„Siguran sam daćemo sa ovim i sličnim poslovima koje planiramo sa GE doprineti stabilnosti energetskog sistema Srbije, ali i dobiti stabilan i efikasan EPS“, naglasio je Grčić.\nIzvršni direktor za proizvodnju energije u EPS-u Savo Bezmarević kazao je će blok A4 novom turbinom biti četvrti blok u TENT-u kome je povećana snaga i tom revitalizaciojom će ta TE imati ukupno dodatnih 120 megavata.\n„Revitalizacijom koju ćemo uraditi sledeće godine, a čiji je najvažniji deo zamena i ugradnja nove turbine, produžiće se radni vek ovog bloka za još jedan životni ciklus“, kazao je on, naglasivši da su ostali benefiti tog projekta to što će se vreme za kapitalne remonte pomeriti sa pet na 10 godina, a i blok će moći da radi i u toplifikacionom režimu.\nPrema njegovim rečima, novom turbinom stvoriće se preduslovi da se snaga ovog bloka podigne sa 308 na 333 megavata.\nDirektor prodaje GE Stefan Turner kazao je da je danas potpisani ugovor važan za EPS i za GE, naglasivši da će doprineti održivosti energetskog sistema Srbije kroz manju potrošnju uglja, a uticaće pozitivno i na životnu sredinu jer će biti manje emisija štetnih gasova.\n„EPS ovim projektom ne poboljšava samo svoje poslovanje, već doprinosi i životnoj sredini“, naglasio je on.


Objavljeno: 19.02.2020, 19:47:42 , 19:49:25\nNastavak Turskog toka kroz Srbiju je izvestan, ali nije ispoštovan zahtev za otvaranje konkurencije, izjavio je danas direktor Sekretarijata Energetske zajednice Janez Kopač.\nFoto Tanjug / video\nBEOGRAD - Nastavak Turskog toka kroz Srbiju je izvestan, ali nije ispoštovan zahtev za otvaranje konkurencije, izjavio je danas direktor Sekretarijata Energetske zajednice Janez Kopač.\n"Turski tok se gradi i sigurno će biti operativan, dobro ne baš do datuma kada je bilo najavljeno, ali malo kasnije. Naše primedbe su uglavnom bile vezane za otvaranje konkurencije na srpskom tržištu, ali to nije bilo ispoštovano", rekao je Kopač novinarima u Skupštini Srbije, gde učestvuje na konferenciji "Finansiranje energetske tranzicije u Srbiji" koju organizuje Fondacija Konrad Adenauer.\nDirektor Sekretarijata Enegetske zajednice Janze Kopač izjavio je danas, predstavljajući "Izveštaj o napretku Srbije u energetici u 2019. godini", da u Srbijagasu još nije završeno razdvajanje delatnosti i da je i dalje najveći problem monopolizovano tržište.\n"Najveći problem koji smo imali svih proteklih godina još je isti, Srbijagas nije funkcionalno razdvojen. Bili su neki pomaci, ali proces nije završen. U gasnom sektoru ostaje problem da nema nikakve konkurencije i da je tržište gasa potpuno monopolizovano", rekao je Kopač novinarima u skupštini, gde se održava konferencija “Finansiranje energetske tranzicije u Srbiji” koju organizuje Fondacija Konrad Adenauer.\nTagovi: Kopač: Izvestan Turski tok


Na sarajevskom aerodromu zamalo pravi okršaj Erdoganovog obezbjeđenja i granične policije BiH - Sve o Srpskoj\nNa sarajevskom aerodromu zamalo pravi okršaj Erdoganovog obezbjeđenja i granične policije BiH\nTURCI BILI AROGANTNI I BAHATI, BILO DOŠLO I DO FIZIČKOG NAGURAVANJA\nČlanovi obezbjeđenja turskog lidera iz aviona izvukli oružje te ga stavili za pojas, ali sve se smirilo kada je iz aviona izašao Redžep Tajip Erdogan\nPRAVA drama odvijala se danas na pisti sarajevskog aerodroma kada je došlo do sukoba između pripadnika Granične policije BiH i članova ličnog obezbjeđenja predsjednika Turske Redžepa Tajipa Erdogana, objavio je sarajevski informativni portal Klix.ba.\nNaime, prilikom slijetanja aviona u kojem se nalazila delegacije Republike Turske na čelu sa Erdoganom, članovi njegovog obezbjeđenja su zbog nedoličnog ponašanja te odbijanja procedura i redovne kontrole došli u verbalni, a zatim i kratki fizički okršaj sa pripadnicima Granične policije BiH koja je nadležna za Međunarodni aerodrom u Sarajevu.\nNakon prepirke krenulo je naguravanje, a članovi turskog obezbjeđenja su iz aviona izvukli oružje te ga stavili za pojas, a sve se smirilo kada je iz aviona izašao Erdogan.\n„Oni koji dolaze u BiH moraju da poštuju zakone BiH, a ne da pokušavaju da budu iznad njih. Pohvaljujem reakciju Jedinice Granične policije BiH jer da oni nisu bili profesionalni i na nivou na kojem treba da budu, došlo bi do otvorenog sukoba“, rekao Galić je za Klix.ba.\nDodao da članovi Predsjedništva BiH kada putuju u inostranstvo uvijek poštuju zakone drugih država.\nČlanovi Erdoganovog obezbjeđnja i ranije su, kako saznaje sarajevski portal, prilikom dolazaka u BiH bili arogantni i bahati, a danas su izazvali reakciju Granične policije BiH.\nTagovigranična policija Redžep Tajip Erdogan Sarajevo Turska


Pobednički projekat za adminitrativnu zgradu „Češke šume“ – Prospekt\nPobednički projekat za adminitrativnu zgradu „Češke šume“\nDizajnerski tim ispred arhitektonskog studija Chybik+Kristof je pobedio na internacionalnom konkursu za idejno rešenje administrativnog centra „Češke šume“, Hradec Králové. Pobednički projekat se fokusira na povezivanje zgrade administrativnog centra i okolne šume, u kome se prirodno okruženje fizički i simbolično prepliće u volumenu zgrade i kancelarijskih prostorija.\nOndřej Chybík, jedan od osnivača firme Chybik+Kristof, objasnio je da je inspiracija došla od postojećeg stanja na terenu, koje su zatekli prilikom prvog obilaska lokacije na kojoj je konkurs raspisan. Nakon posete zgrade trenutnog sedišta „Čeških šuma“, istražili su okruženje i beležili informacije vezane za kompletni ekosistem okruga Hradec. Tom prilkom primećeno je da postoji veoma velika razlika u ambijentu unutrašnjeg i spoljašnjeg prostora i da ne postoji interakcija korisnika sa prirodnim okruženjem.\nTim arhitekata je došao na ideju da kroz koncept budućeg administratvnog cetra provuče dozu spontanosti i ležernosti, u kome će se korisnicima omogućiti da se slobodno i lagodno kreću na otvorenom prostoru, a da radne prostorije podsećaju upravo na prirodno okruženje, gde je zgrada smeštena.\n„Ono što smo želeli je da stvorimo transparentan, ali ipak intiman i reprezentativan osećaj jedinstva arhitekture i bogatog ekosistema.“\nRadijalno širenje prostora predstavlja osnovnu koncepciju ove administrativne zgrade sa ukupno 5 krakova, koji simbolično predstavljaju 5 prstiju šake. Upotrebljen je skeletni sistem kako bi se stvorio otvoren prostor sa centralnim stepeništem ispod koga se nalaze tehničke prostorije, prostor za skladištenje i čajna kuhinja. Kancelarijski prostori su oblikovani kao “šumovito radno okruženje”. Deleći prostor aministrativne zgrade na 5 posebih slobodnostojećih jedinica, omogućeno je svim kancelarijama da imaju dovoljan upliv prirodne svetlosti i kvalitetne vizure.\nOko objekta planirana je vijugava kružna staza koja je spojena sa krovnim baštama na svih pet zgrada. Ovo direktno reprezentuje koncept održivog šumarstva, podstiče biodiverzitet i omogućava korisnicima da se slobodno kreću i uživaju u izvanrednim pogledima koji se pružaju na centralno dvorište i okruženje. Ovakav način uređenja prostora u svojoj suštini se oslanja na ideju pejzažnih parkova u kojima posetilac ima osećaj da ništa nije planski urađeno, već da se prostori generišu potpuno organski i bez ikakvog čovekovog uticaja.\nSvaki od pet krakova zgrade će obezbediti različita ambijentalna iskustva poput predela sa sadnicama smrke, bukve, jele, bora, breze, hrasta i drugih drveća u skladu sa mestom gde se postmatrač nalazi. Planirano je da se vremenom ova šuma menja u skladu sa potencijalima same lokacije, a delimičnim posredstvom ljudi. Prirodno okruženje ne samo da utiče pozitivno na čoveka već stvara mikroklimu koja odoleva ili bar smanjuje uticaj klimatskih promena. Poslovni objekti koji su okruženi prirodom i šumama, ne samo da doprinose zdravlju i produktivnosti zaposlenih već smanjuju i negativni uticaj na okruženje zbog manje koncetracije artificijelnog na jednom mestu. Pokušaji su da se ovakve stvari dovedu i u centar grada, što se ne može uporediti sa prethodnim ali svakako doprinosi boljitku i razvijanju osećaja važnosti prirode i njenog značaja.\nPrevious Post Šta su zapravo zeleni zidovi?\nNext Post Slikarski atelje pretvoren u stambeni prostor u srcu Pariza\nTagsadministrativni centar češka češke šume Chybik+Kristof Hradec Králové internacionalni konkurs krovne bašte prirodno okruženje šume vizure


Cilj je uspostavljanje regionalne saradnje, kažu u Gerontološkom centru | (Vesti - 15. 11. 2012) Subotica.com\nCilj je uspostavljanje regionalne saradnje, kažu u Gerontološkom centru\n15.11.2012. u 00:00h\nJuče u Muzeju kulture naroda u Budimpešti održana je svečanost povodom 15.godina od osnivanja Mađarskog udruženja direktora i stručnih radnika. Jedini predstavnici iz Srbije bili iz Gerontološkog centra i dogovoreno je da se nastavi saradnja za prekogranične IPA projekte. Ideja je da se intezivira regionalna saradnja između socijalnih ustanova.\nU planu je da se realizuje sličan projekat kao sa Hrvatskom, koji predviđa uvođenje virtuelnog Gerontološkog centra, otvaranje novih gerontoloških klubova i niz drugih projekata iz otvorene zaštite.\nGerontološki centar ima tradicionalnu dobru saradnju sa Republikom Mađarskom. Ideja je da poboljša saradnja socijalnih ustanova u regionu, je je to jedini način da se dođe do novca za realizaciju projekata.\nPredstavnici socijalnih ustanova Mađarske i Subotice kažu da samo preko evropskih fondova može da se uzme novac za realizaciju projekata. Gerontološki centar u Subotici je samo preko fondova Evropske unije u proteklih devet meseci dobio 300.000 evra za realizaciju niza prekograničnih projekata.


Da li će on biti Azarov naslednik u Čelsiju? - Sportske.net\nDa li će on biti Azarov naslednik u Čelsiju?\nKome ide "desetka"?\nBajern pronašao Nojerovog naslednika, ali imaće paklenu konkurenciju!Budućnost Arsenala u 90 minuta, sve će zavisiti od ishoda u Azerbejdžanu!Golmanska vrteška, PSŽ, Junajted i Real u miksu!Salto mortale u Čelsiju? Brine Azar, ali brine i Sari!Tri ponude za Pogbu, svi nude i kusur u vidu velikih imena, šta se ne sviđa Junajtedu?\nEden Azar je sve bliži odlasku iz Čelsija, sam je izjavio da je doneo odluku o svojoj budućnosti, samo je pitanje vremena kada će pojačati madridski Real.\nDva kluba nikako da se dogovore oko obeštećenja, Čelsi traži 120 miliona evra, Real nudi 20 miliona manje, pojavila se priča da su čak spremni da ga zadrže do isteka ugovora i da ga narednog leta puste kao slobodnog igrača, ukoliko im Madriđani ne izađu u susret.\nBilo kako bilo, Azar odlazi, ovog ili narednog leta, ostaje da se vidi.\nPostavlja se i pitanje ko će naslediti njegovu "desetku" na "Stamford Brižu".\nKristijan Pulišić dolazi iz Dortmunda kao zamena za Belgijanca, ali izgleda da bi dres sa brojem 10 po Azarovom odlasku mogao da dobije Kalum Hadson-Odoi.\nDve strane pregovaraju oko produžetka saradnje, mladi engleski reprezentativac je dokazao Sariju da vredi, vezao je četiri starta u Premijer ligi, pre nego što se povredio, te mu je i italijanski stručnjak pokazao da na njega ozbiljno računa.\nZbog toga Hadson-Odoi više ne razmišlja o odlasku iz kluba, imao je u januaru više nego dobru ponudu Bajerna, ali je to Čelsi odbio, čak je i sam fudbaler tražio da ga puste da ide u Nemačku, ali su "Plavci" ostali odlučni u nameri da ga zadrže.\nSada bi mogli da ga nagrade novim ugovorom, ali i Azarovom "desetkom".


Vesti online / Vesti / Svet / Izrael i SAD odlučni da zaustave Iran\nIzrael i SAD odlučni da zaustave Iran\nIzraelski ministar odbrane Ehud Barak izjavio je da se složio sa američkim predsednikom Barakom Obamom kako postoji odlučnost da se zaustavi Iran u nastojanju da realizuje svoj nuklearni program. "Ni jedna opcija se ne isključje," rekao je Barak, koji se sastao sa Obamom na marginama konferencije jevrejske zajednice u Vašingtonu.\nEhud Barak: Pojačati sankcije Teheranu\nIzraelski mediji navode da je to bio privatan sastanak i da se očekivalo da se Obama i Barak samo rukuju, a razgovorali su skoro pola sata, pa se Obama kasnije nego što je predviđeno obratio okupljenima.\nBarak je istakao da se u ovom trenutku svet fokusira na diplomatske mere protiv Irana, posebno pojačanjem sankcija prema Teheranu. Izraelski mediji prenose da je Obamina administracija postigla razumevanje u Kongresu u odnosu na primenu sankcija protiv iranske centralne banke, za šta su se zalagali izraelski lideri.\nObama je u svom govoru na 71. Generalnoj skupštini Unije reformnog judaizma istakao da saradnja između dve armije nikada nije bila jača i zahvalio se Baraku za njegovu posvećenost izraelskoj bezbednosti i težnji za pravednim i trajnim mirom, preneli su izraelski mediji.\nBarak je odbio da kaže da li je Obama zatražio punu saradnju u odnosu na problem Irana, kako bi se sprečio unilateralni izraelski udar na iranska nuklearna postorjenja.\nIzraelski mistar odbrane je rekao da se obe zemlje slažu da je nuklearni Iran neprihvatljiiv.\nOsvrćući se u svom govoru na razvoj nuklearnog programa Irana, Obama je ponovio svoje obećanje da neće odustati ni od jedne opcije kada se radi o zaustavljanju ambicija Islamske Republike da se domogne oružja za masovno uništenje.\n"Odlučni smo da sprečimo Iran da se domogne nuklearnog oružja. I zato smo radili mukutrpno otkakao sam postao predsednik sa svim saveznicima i partnerima i nametnulli smo najsveobuhvatnije i najoštrije sankcije sa kojima se iranski režim ikada suočio. I zato, budite uvereni, ne odustajemo ni od jedne opcije", rekao je Obama.\nSVET Lavrov: Izgleda da Obama nije govorio istinu...\nSVET Postignut dogovor! "Sprečio sam Iran da napravi atomsku bombu"\nPonedeljak 19.12.2011. 02:33\nСАД и Израел, осовина зла.


EBRD: Srbija da poboljša reforme javnog sektora - B92.net\nSrbija treba da poboljša reforme javnog sektora, privatizaciju i restrukturiranje državnih preduzeæa, jer iz nereformisanih kompanija proizlaze fiskalni rizici.\nIzvor: Tanjug sreda, 20.02.2019. | 14:11\nTo ocenjuje EBRD u "Izveštaju o tranziciji 2018/19".\nU publikaciji, koju je danas u Beogradu predstavio glavni ekonomista te banke Sergej Gurijev, konstatuje se da je Srbija postigla znaèajnu fiskalnu konsolidaciju u proteklih nekoliko godina, uz podršku aranžmana sa MMF-om.\nNavodi se da je zabeležen fiskalni suficit, da je javni dug poèeo da opada, ali i da "još uvek postoje veliki fiskalni rizici koji proizlaze iz nereformisanih društvenih preduzeæa, dok reforme u javnom sektoru i Poreskoj upravi napreduju prilièno sporo".\nZbog toga iz EBRD-a pozivaju na snažnije reforme, kao i na dodatno poboljšanje poslovnog okruženja, jer je, kako se ocenjuje, malim i srednjim preduzeæima potreban bolji pristup finansijama.\n"Ovaj sektor bi takoðe imao velike koristi od razvoja nebankarskih finansijskih institucija i poboljšanih praksi vezanih za poreze, ukljuèujuæi i pojednostavljene poreske procedure, niže parafiskalne namete i bolju predvidljivost poreskih odluka i usluga", poruèuju iz EBRD-a.\nPored toga, potrebni su dalji napori da se podrže tržišne transakcije nenaplativih kredita, a potencijalnim investitorima potrebno je olakšati pristup informacijama o postojeæim nenaplativim kreditima, poboljšati vansudska restrukturiranja i poveæati efikasnosti sudskih procesa.\nRast BDP-a Srbije je, posle stope rasta od 2,0 odsto u 2017. godini, ubrzao na preko 4,0 u 2018. godini, što je bilo potpomognuto oporavkom domaæe potrošnje, dok je visoka stopa rasta izvoza neutralizovana kontinuiranim snažnim rastom uvoza.\nU 2019. godini æe, prema oèekivanjima EBRD-a, rast usporiti na 3,5 odsto, i dalje æe, kako je ocenjeno, uglavnom biti zasnovan na domaæoj potrošnji i investicijama, koje æe izbalansirati efekat poveæanog uvoza.\nU izveštaju se navodi i da, iako je napredak u oblasti strukturnih reformi u zemljama u koje EBRD ulaže bio skroman, "pozitivna kretanja nadmašuju negativna u veæini ekonomija u koje EBRD ulaže".\n"Iako æe promene u poslovima i radu predstavljati veliki izazov za kreatore politika, naša sveukupna poruka je optimistièna", rekao je Gurijev, i dodao da æe buduænost rada sama po sebi podrazumevati mnogo posla, "ali ta buduænost može i treba biti sjajna. "\nIzveštaj o tranziciji se takoðe bavi migracijama kao posebnom temom, a zakljuèeno je da poboljšanje poslovnog okruženja i kvaliteta javnih usluga može znaèajno smanjiti želju ljudi da emigriraju.\nUkazano je, takoðe, na pozitivne aspekte emigracije.\n"Dok u kratkom roku emigracija smanjuje produktivnost firmi u zemlji porekla, ona dugoroèno podstièe transfer znanja i podržava inovacije. Delimièno kao rezultat toga, nove èlanice EU sužavaju jaz u odnosu na razvijene ekonomije u pogledu kvaliteta i broja patenata", ocenjuje se u izveštaju.\nPrezentaciji izveštaja u Narodnoj Banci Srbije prisustvovali su predstavnici vlade, privrede i akademske zajednice.


svađa - Ozonpress :: internet portal\nPreviše politike: Svađa PUPS-a i Udruženja penzionera u Čačku\nVeć mesecima traje sukob na relaciji PUPS – Udruženje penzionera. Nezvanično, razlog sukoba je to što se na čelu Udruženja penzionera nalazi čovek koji je član SPS-a dok PUPS na ovoj poziciji želi svog čoveka. Zvanično, razlog sukoba je izostanak saradnje na otvaranju...\nBoško Obradović: Svađa poverenika SNS ništa novo\nLider Dveri Boško Obradović komentarisao je na današnjoj konferenciji za novinare podele unutar čačanskog SNS-a i svađu između dva poverenika. Kako je rekao Obradović, nije se desilo ništa novo, jer od osnivanja „te famozne gradske, nepostojeće, organizacije traju sukobi,...\nKako nezvanično saznajemo na sinoć održanoj sednici Povereništva Gradskog odbora SNS u Čačku “prštalo” je na sve strane. Sloga i jedinstvo nisu ni do sada postojali među čačanskim naprednjacima, od samog nastanka ove stranke, pa ono što se sinoć dogodilo na pomenutom...\nSvadja u SNS koaliciji\nNema mira u koaliciji SNS-a u Čačku. Iako su prvo najavili samostalni izlazak na lokalne izbore, Pokret socijalista u Čačku ipak se našao na listi SNS-a. Na prvi pogled stekao se utisak da je to bio kraj sukoba na relaciji Pokret socijalista – SNS, ali ove dve stranke, iako u...


Osmanović: Zemaljski muzej pripada cijeloj BiH - informativa.ba\nVijesti Lokalne vijesti Osmanović: Zemaljski muzej pripada cijeloj BiH\nOsmanović: Zemaljski muzej pripada cijeloj BiH\n14 Sep 2015 08:30\nAdil Osmanović - Foto: Arhiv\nMi smo zaista učinili dosta toga da Zemaljski muzej BiH otvorimo. Naravno da je to zahtijevalo prije svega da se vidi na koji način iznaći finansijska sredstva, izjavio je u intervjuu za današnje Oslobođenje ministar civilnih poslova BiH Adil Osmanović.\nKako je naveo, finansijska sredstva u budžetu Ministarstva civilnih poslova za kulturu iznose dva miliona i 150 hiljada KM, a to se dodjeljuje putem javnog poziva na koji apliciraju sve kulturne institucije.\n- Tako mi nismo bili u kapacitetu, nije u kapacitetu Ministarstva civilnih poslova da isfinansira potrebe svih sedam institucija kulture od značaja za BiH. Zbog toga smo onda pokušali u saradnji sa kantonima, sa općinama i sa Vladom Federacije da vidimo kako da svi zajedno u 2016. godini obezbijedimo dovoljna finansijska sredstva, kako bi ove institucije kulture - njih sedam funkcionisale i da možemo obezbijediti dio finansijskih sredstava kojima bismo nadomjestili one minuse koje su te institucije kulture napravile u periodu od dvije godine, jer ih nisu budžeti pratili redovno ni njihove aktivnosti - rekao je Osmanović.\nPrecizirao je da za redovno finansiranje svih sedam institucija kulture za jednu budžetsku godinu treba negdje oko 4,5 miliona KM, a danas te institucije kulture su negdje upravo toliko u minusu.\n- Znači, imamo čitavu jednu budžetsku godinu nedostajućih finansijskih sredstava za te institucije. Sam Zemaljski muzej BiH, kao što znate, tu je oko tri miliona, a 1,5 milion duga imaju ostale institucije kulture. Mi pravimo takvu finansijsku konstrukciju da možemo redovno isfinansirati potrebe tih sedam institucija kulture, a i da imamo dio finansijskih sredstava, gdje ćemo refundirati ove troškove, odnosno potrebe i dugovanja koja su se stvorila - naveo je ministar Osmanović.\nDa nisu poduzezi ovakvi koraci, tvrdi Osmanović, sigurno da sa ovakvim budžetima i federalnim i kantonalnim i ono što ima Vijeće ministara - a što nije ni 50 posto, najvjerovatnije bismo u 2016. godini imali još neku zatvorenu instituciju kulture zbog nedostatka finansijskih sredstava.\n- Da li bi to bila Kinoteka ili Umjetnička galerija, ali sigurno sa ovakvim budžetima koji nisu dovoljni da finansiraju bar one potrebe da te institucije mogu funkcionisati, plate, taj topli režim, sigurno bi u 2016. godini - direktori, radnici bili prinuđeni da još neku od instituciju kulture zatvore, a da ne govorim o tome kako ne bi bilo govora o otvaranju Zemaljskog muzeja. S te strane zaista zahvaljujem svima onima koji su prepoznali ovaj problem, prije svega načelnicima i gradonačelnicima u BiH, zatim premijerima kantona, ministrima kulture i obrazovanja, federalnoj Vladi i posebno prijateljskim ambasadama koje su uložile dosta truda da svojim, tako da kažem, postupcima ohrabre one koji bi trebali da se uključe u finansiranje ovih institucija. To su bh. institucije i u njima treba da se svi prepoznamo. One su naše, ne pripadaju samo Sarajevu, Kantonu Sarajevo, one pripadaju cijeloj BiH - rekao je Osmanović za Oslobođenje.\nOznake: #SDA #Zemaljski muzej BiH #BiH #Adil Osmanović #Ministarstvo civilnih poslova Bosne i Hercegovine


Aleksandra Popović poslaniku Bulatoviću: Pomažemo građanima, politika nam nije u prvom planu | VRANJSKE\nAleksandra Popović poslaniku Bulatoviću: Pomažemo građanima, politika nam nije u prvom planu\n- Izjava poslanika SNS Slaviše Bulatovića, u kojoj nas kritikuje što nismo proglasili vanrednu situaciju, ima prizvuk politike – kaže za portal Vranjske Aleksandra Popović, predsednica opštine Surdulica.\n- Građani su nas birali da radimo u njihovom interesu i da ne stavljamo politiku u prvi plan, pa o kritici poslanika Bulatovića nemam šta da kažem – kategorična je Aleksandra Popović.\nObjašnjavajući zašto nije proglašena vanredna situacija, ona kaže da sve službe u opštini rade punim kapacitetom.\n- Da bi ljudi koji rade u strukturama opštine Surdulica, javnim komunalnim službama i Zdravstvenom centru u našem gradu mogli da rade svoj posao u punom kapacitetu, nije bilo neophodno da proglasimo vanrednu situaciju, jer su sve pomenute službe maksimalno dobro odradile svoj posao i bez vanredne situacije, a i time smo izbegli uvećane troškove – ističe Aleksandra Popović.\nBulatović je za TV Ritam izjavio kako mu „nije jasno“ zašto u opštini Surdulica nije proglašena vanredna situacija, ako se zna da “je dobar deo brdsko-planinkog područja zavejan i odsečen od sveta, a na Vlasini te temperatura u stalnom minusu od 20 stepeni.“


АНГЕЛА МЕРКЕЛ: „Биће тешко ако се испостави да је нападач мигрант“\nANGELA MERKEL: „Biće teško ako se ispostavi da je napadač migrant“\nNa osnovu sadašnjih saznanja polazimo od toga da se radi o terorističkom napadu, izjavila je danas nemačka kancelarka Angela Merkel, povodom napada kamionom na božićni vašar u Berlinu, u kome je poginulo 12, a ranjeno je 48 ljudi.\nU svom prvom obraćanju javnosti nakon događaja u Berlinu, Merkel je rekla da će „biti zaista teško podneti ako se ispostavi da je istina da se radi o osobi koja je u Nemačkoj zatražila zaštitu“, prenosi Dojče vele.\nKancelarka je dodala i da će počinilac „biti najoštrije osuđen“ po zakonima Nemačke.\nOna je rekla da je „Nemačka ujedinjena u žalosti zbog onoga što se desilo u Berlinu“ i zaključila da „zlo ne sme da nas parališe.“\nNemačka policija se za sada ne izjašnjava o identitetu osobe za koju se sumnja da je napadač, ali iz krugova bliskih istražiteljima procurelo je da je reč muškarcu rođenom 1.januara 1993. u Pakistanu, koji je koristio više identiteta.\nU Nemačku je ušao 31.decembra 2015. ili u februaru 2016. preko Pasaua i živeo je u jednom prihvatnom centru za izbeglice u Berlinu.\nAgencija DPA javlja da je verovatni napadač u Nemačku stigao preko Balkanske rute, prolazeći, dakle, i kroz Srbiju. Prema tom izveštaju, on je živeo u jednom berlinskom izbegličkom domu.


Tači: Skupština ujedinjena oko rezolucije o genocidu\nPredsednik Kosova Hašim Tači kazao je da je dobro što je Skupština Kosova napokon odlučila krene u proces usvajanja rezolucije kojom se, kako navodi, jasno osuđuje „genocid Srbije izvršen na Kosovu“.\nTači je na obeležavanju zločina u Koriši, kazao da je Skupština Kosova ujedinjena u donošenju te rezolucije i drugih dokumenata kojim bi se osudio navodni genocid koji je Srbija počinila na Kosovu. On je istakao da će Kosovo tražiti pravdu pred međunarodnim institucijama.\n„Žene, deca i starci, albanski civili, ubijeni su pod okolnostima koje je nametnula država Srbija. Pod okolnostima koje su ih naterale da napuste svoje kuće, svoja dvorišta, svoja ognjišta, nasilno su ukrcani u prikolice kao zatočenici, blokirani do trenutka kada se dogodilo ono što se dogodilo“, rekao je Tači, navodeći da su „mučenici u Koriši direktne žrtve genocida srpske države“.\nPalestina od islamskih zemalja traži prekid odnosa sa Prištinom\nPalestina je zatražila od zemalja članica Organizacije islamske saradnje da prekinu odnose sa Kosovom, zbog odluke vlasti u Prištini da otvore ambasadu u Jerusalimu, saznaju Novosti.\n„SAD podržavaju napore za nastavak dijaloga BG i PR“\n„SAD nastaviće da podržavaju napore za obezbeđivanje stabilnog mira i produktivnog dijaloga između Kosova i Srbije, i konačno postizanje sveobuhvatnog sporazuma o normalizaciji, za koji verujemo da treba da bude usredsređen na recipročnom priznanju“, navodi se u pismu predsednika SAD Džozefa Bjadena upućnom predsednici Kosova Vjosi Osmani.\nMakron: BG i PR kroz dijalog da konačnog sporazuma\nFrancuski predsednik Emanuel Makron izjavio je da je pregovore Beograda i Prištine u Briselu potrebno nastaviti kako bi se došlo do postizanja konačnog i pravno obavezujućeg sporazuma.\n21.04.2021 Recitacijom protiv nasilja nad Lukom (281)\n21.04.2021 “Mediji da se više bave istinom, činjenicama i suštinom” (180)\n21.04.2021 Kako sačuvati mentalno zdravlje u doba izolacije i teorija zavera? (128)\n21.04.2021 U Srbiji preminulo još 37 lica (104)\n21.04.2021 Demokracija: Kurti i Vučić sledeće nedelje u Briselu, a potom u Parizu (90)\nApril 2021 11 (282)


Izglasano poverenje grčkoj vladi\nGrčki premijer Jorgos Papandreu (arhiv)\nGrčki parlament izglasao je kasno večeras poverenje vladi Jorgosa Papandreua. Za vladu je glasalo 153 od ukupno 298 prisutnih poslanika u parlamentu. Grčki premijer apelovao je pre glasanja u parlamentu na formiranje "šire" vladine koalicije, kako bi bio usvojen plan evropskih zemalja za otpis duga te zemlje.\nGrčki premijer Jorgos Papandreu izazvao je političku buru u zemlji kada je ranije ove nedelje objavio da će raspisati referendum o paketu finansijske pomoći koji su lideri Evropske unije odobrili samo nekoliko dana pre toga. To je razgnevilo evropske lidere i izazvalo paniku na svetskim berzama. Evro se jutros stabilizovao pošto je prethodno saopšteno da referenduma ipak neće biti. Evo šta o tome kaže finansijski analitičar Oliver Rot:\n“Tržišta su u dobrom stanju pošto je ponovo zavladao optimizam nakon konfuzije koju je izazvao Papandreu. Mi se sada fokusiramo na primenu odluka iz Brisela. Ako sve bude išlo u redu uvereni smo da će u sledeće dve nedelje akcije zabeležiti porast.”\nU Atini grčki finansijski analitičar Nikos Hristodulu kaže da će tržišta biti nestabilna sve dok bude vladala politička neizvesnost:\n“Tržišta žele jaku vladu u Grčkoj, bez obzira da li je u pitanju koaliciona vlada ili vlada jedne stranke. Ako dodje do izbora i ako bude nagoveštaja da nova vlada neće biti jaka to će se negativno odraziti na tržišta.”\nPrema izvorima agencije Rojters Papandreu je priznao da je pogrešio kada je sazvao referendum o paketu finansijske pomoći Evropske unije.


HomeMuzikaZAKOPALI RA*NE SJEKIRE: Nakon 7 godina Zorica i Saša sklopili dogovor\n2 ožujka, 2021 eksplozija Muzika 0\nPosle sedam godina, Zorica Brunclik navodno će ponovo kročiti u “Grand” produkciju! Kako prenose domaći mediji najtiražnija pevačica u istoriji naše muzike ponovo će gostovati u emisijama najmoćnije diskografske kuće, od kojih će prva biti “Zvezde Granda specijal”, a nakon toga i “Nikad nije kasno”, a za to je zaslužan razgovor između nje i rukovodstva najveće diskografske kuće u Srbiji, koji je doveo do ovog dogovora.\nPrema rečima izvora, nekadašnja članica žirija “Zvezda Granda” je posle dugih pregovora prihvatila poziv čelnika ove produkcije.\nIako se Zorica i “Grand” nisu javno sv**ali, odnosi među njima su zahladneli, a ona je napustila žiri “Zvezda Granda” mada su pre toga godinama odlično sarađivali.\nSada je, međutim, prošlo već dosta vremena, pa su se strasti smirile, a i okolnosti su drugačije. Pregovori su počeli još pre više od godinu dana, ali onda je sve zaustavljeno pa**emije, zbog koje je Zorica pomerila svoj koncert, ali i otkazala svako javno pojavljivanje.\nGodinu dana kasnije, nakon što se vakcinisala i revakcinisala, odlučila je da prihvati njihov poziv, jer smatra da je vreme da ponovo uspostave saradnju na novim osnovama, što je očigledno i želja “Granda”.\nUostalom, ona je bila član prvog žirija “Zvezda Granda” sastavljenog od muzičkih umetnika, i to je pečat koji je neizbrisiv – kaže sagovornik za Objektiv.rs.\nDa supružnici i Popović ipak nisu loše mislili jedni o drugima, pokazuje i to što se nakon prvih vesti više nisu mogle čuti ružne reči ni sa jedne strane.\nU međuvremenu, dugogodišnji suvlasnik i čelnik ove kuće napustio je i poziciju i prodao svoj udeo u “Grandu”, a Zorica se vraća na velika vrata.\nA s obzirom na to da nekadašnji vođa “Slatkog greha” važi za čoveka kome je posao na prvom mestu, neće nas iznenaditi ni ako Brunclikovu ponovo pozovu u žiri emisije “Zvezde Granda”, jer je poznato da je ona neko ko donosi veliki televizijski rejting.\nUkoliko do tog dogovora dođe, poznajući sva estradna kretanja, biće to pravi tektonski poremećaj u žiriju u ovoj najgledanijoj emisiji – zaključio je izvor za gorepomenuti portal.\nOsvanule fotke iz Draganinog dvorca: Evo kako pjevačica slavi sinu rođendan, a svima je zaparao oči OVAJ DETALJ


Prevara - Uhapšen čovjek koji stoji iza čuvenih višemilionskih “nigerijskih prevara”\nUhapšen čovjek koji stoji iza čuvenih višemilionskih “nigerijskih prevara”\nČovjek koji stoji iza nekih verzija čuvenih “nigerijskih prevara” preko mejla uhapšen je u Nigeriji u Port Harkurtu, saopštio je Interpol.\n“Četrdesetogodišnji Nigerijac poznat pod imenom ‘Majk‘ stoji iza prevara vrijednih više od 60 miliona dolara, koje su pogodile stotine ljudi širom svijeta“, navodi se u saopštenju policijske organizacije. “Majk” je bio na čelu mreže od oko 40 ljudi koji su sproovodili prevare širom svijeta – od Nigerije, Malezije i Južne Afrike, preko Kine, do Evrope i SAD.\nIako je teško povjerovati da iko nasjedne na bilo koju od vrsta “nigerijske prevare” mejlom, Interpol navodi da su oni na ovaj način uzeli vrtoglavih 60 miliona eura, a da je jedna žrtva izgubila čak 15,4 miliona dolara.\nKako se navodi, ova mreža je hakovala stvarne mejl naloge direktora u velikim kompanijama, preko kojih su zatim od žrtava tražili transfer novca, a bavili su se i takozvanom “diverzijom plaćanja”.\nOsim toga, specijalizovali su se i za “romantične prevare”, u kojima bi pod lažnim identitetom zavodili ljude, a zatim od njih tražili novac.\n“Majk” i još jedna osoba, koji su označeni kao kolovođe, pušteni su nakon plaćene kaucije, a biće im suđeno zbog hakovanja, zločinačkog udruživanja i sticanja protivpravne imovinske koristi.\nNije poznato da li se ova mreža bavila i najpoznatijom verzijom “nigerijske prevare” i slanjem mejlova provučenih kroz Guglov sistem za prevod u kojima se primalac mejla stavlja u ulogu jedinog čovjeka koji može da izbavi zarobljene milione s nekog računa za pozamašnu nagradu.


Nova stranka najstrože osuđuje progon lekara potpisnika Peticije - NOVA stranka\n25.07.2020 Press služba borba, koronavirus, lekari, Naslovna, Nova stranka, opozicija 0\nNakon što je lekarka, koja već 20 godina radi u GAK Kliničkog centra Srbije, po potpisivanju Peticije doktora ujedinjenih protiv kovida, skinuta sa operativnog programa i izbačena iz svoje dotadašnje kancelarije, postalo je jasno da režim uzvraća merama progona.\nTako su njihova i meta tabloidnog blata ovoga puta postali lekari koji su potpisali pomenutu peticiju, predstavljeni kao "oni koji urušavaju poverenje građana u institucije". I dok smo sa konferencija za medije od predstavnika vlasti mesecima unazad slušali, naravno u potpunosti opravdano, da su zdravstveni radnici naši heroji u ova teška vremena za čitav svet, dobili smo dokaz kako se postupa prema "neposlušnima". Nova stranka najstrože osuđuje progon ne samo doktorke Saše Ljuštine, već i svaki vid pritiska, pretnji i zastrašivanja onih koji se usude da pomisle drugačije od onoga što se narodu plasira putem "ružičastih" i "srećnih televizija". To je posledica politizacije funkcije direktora i posledica podele plena gde se na funkcije postavljaju isključivo partijski poslušnici.\nPoslednji slučaj napada na medicinske radnike koji su potpisali peticiju dolazi u trenutku kada svi strahuju za svoje zdravlje i živote, a kada su se, umesto da ohrabre građane i osnaže zdravstvo, režimske perjanice ipak odlučile za obračun sa lekarima. Lekarima kojih Srbija ionako ima malo, koji se svakog dana odlučuju za beg iz ove zemlje i potragu za korom hleba preko granice, gde će im ne samo plate biti veće, već i poštovanje neuporedivo sa ovim čega smo sada svedoci. NOVA apeluje da lekari nisu ničiji neprijatelji, jer njihova savest, moralni kodeks i etika nalažu da uvek budu na strani pacijenata. Tako su uradili i oni koji su potpisali Peticiju, želeći da ukažu na propuste u radu Kriznog štaba i vrate poverenje građana. Umesto da ih neko sasluša i konsultuje, uzvraćeno im je tipično naprednjačkim manirom - zastrašivanjem, uvredama i pretnjama.\nNova stranka poziva sve građane Srbije da pokažu maksimalnu odgovornost prema sebi i drugima, čuvajući zdravlje i poštujući propisane mere, kako bismo iz pandemije izašli sa što manje gubitaka, jer je to najbolji način da lekarima i medicinskom osoblju pokažemo zahvalnost. Slične ili iste udarce trpe godinama i svi opozicioni simpatizeri, što je dokaz da smo na pragu jednoumlja i jednopartijske države koja svoje prste meša i tamo gde im nije mesto. Niske udarce i strahovladu prepuštamo talogu mračnih 90-tih godina, protiv kojih ćemo odlučnu političku borbu nastaviti još snažnije čim ova izazovna vremena za čitav svet jednom budu iza nas.\nPrevious article\tMovsesijan za NOVI blog: Srbija u raljama nepolitike Next article\tPrimitivna beogradska vlast promenom imena ulica urušava identitet prestonice Srbije


Najoštrije osude ubistva srpske povratnice u FBiH\nTanjug 14. juna 2022. 12:40\nBANJALUKA – Republički sekretarijat za raseljena lica i migracije najoštrije je danas osudio ubistvo 65-godišnje srpske povratnice Nade Radulović iz sela Maurovići, u opštini Visko u Federaciji BiH, za koje je osumnjičen Bošnjak M. H.\nIz Sekretarijata je saopšteno da je ovo ubistvo veoma uznemirilo malobrojne srpske povratnike u Visokom.\nPoručuju da je poražavajuće da se nakon toliko godina posle rata dešavaju ovakve stvari.\n„Treba svi da gledamo napred i kako da ovim ljudima obezbedimo normalne uslove za život i olakšamo ga“, navode.\nIako se mnogo toga u prethodnom periodu uradilo na rešavanju problema izbeglica, raseljenih lica i povratnika, ima još mnogo posla da se uradi.\nInstitucije su te koje treba da doprinesu rešavanju dugogodišnjih problema ove populacije i stvaranju još boljih i kvalitetnijih uslova za održivi povratak, jer je cilj da ljudi koji su se vratili na svoja preratna ognjišta ostanu tu da žive zajedno sa svojim porodicama i komšijama, a ne da strahuju za sopstvene živote.\n„Ovo je samo još jedan dokaz da su srpski povratnici u FBiH potpuno marginalizovani, a odsustvo bilo kakve reakcije od nadležnih organa Federacije na ovo svirepo ubistvo samo potvrđuje tu činjenicu“, navodi se u saopštenju, prenosi RTRS.


KidHub organizuje Dizajnaton: Deca traže rešenje za bolju planetu\n12/10/2019 12/10/2019 Budi aktuelan by editor\nPreko hiljadu dece širom sveta u istom trenutku u sklopu Dizajnatona kreira predloge rešenja za bolju planetu\n“Globalni Dečji dizajn maraton – Dizajnaton” (Global Children’s Designathon) ove godine istovremeno se dešava u 40 zemalja, a ove godine će se drugi put održati i u Beogradu. Među 1.200 mališana iz čitavog sveta, ovog puta naći će se i tridesetoro dece iz Srbije.\nNa ovom takmičenju deca će raditi u malim timovima i svoja rešenja kreirati pomoću elektro-komponenti, programiranja sa Micro:bit-om uz upotrebu i različitih kreativnih materijala, a sa njima će raditi edukatori iz oblasti dizajna, ekologije i održivog razvoja i novih tehnologija.\nTakmičenje se odvija u skladu sa jedinstvenom mejker metodologijom Dizajnatona, koja decu širom sveta priprema da dizajniraju budućnost, učeći ih da koriste svoju kreativnost i nove tehnologije. Po završetku Dizajnatona, deca će svoja rešenja imati priliku da predstave pred stručnim žirijem koji čine osobe iz sveta obrazovanja, održivog razvoja, društvenog preduzetništva, IT sektora i medija, nakon čega će biti nagrađena tri najbolja eko rešenja.\nDonator događaja je WWW Adria – Svetska organizacija za prirodu, a realizuje se u saradnji sa Ambasadom Kraljevine Švedske, Coca Cola Hellenic, Kreativni centar, Dexy Co, Nova Iskra, Centrom za razvoj kulture dečjih prava C31, JCI Beograd i uz podršku Kabineta ministra za inovacije i tehnološki razvoj.\nKIDHUB je dečji hab posvećen osnaživanju kreativnog potencijala dece od 7 do 18 godina i unapređenju zapošljivosti mladih kroz inovativne obrazovne programe koji integrišu IT, STEAM (nauku, tehnologiju, umetnost, matematiku), mejker obrazovanje, dizajn, socijalne inovacije i kreativno preduzetništvo. KidHub je takođe deo globalne edukativne mreže Designathon WorksⓇ.\nTagovi: designathon dizajnaton kidhub\nBudi aktuelanCeloživotno učenje i praćenje trendova neophodno za napredak